**З А П И С Н И К**

од 14-тата седница на Советот на Општина Прилеп, одржана на 26.08.2022 година во салата на Општина Прилеп, со почеток во 12:23 часот.

Добар ден, почитувани членови на Советот, ја отворам 14-та седница на Советот на Општина Прилеп и констатирам дека, од вкупно 27 членови на Советот, на седницата присуствуваат 26 членови на Советот, па спрема тоа Советот може полноважно да одлучува.

Ве известувам дека на оваа седница покрај Вас членовите на Советот, поканети се и Градоначалникот на Општина Прилеп, предлагачите на материјали, како и претставниците на средствата за јавно информирање.

Пред да го утврдиме дневниот ред, записникот од 13тата седница го ставам на гласање. Дали има забелешки по записникот?

Бидејќи нема забелешки записникот го ставам на гласање.

Кој е "ЗА" усвојување на записникот од 13тата седница?

Констатирам дека записникот е едногласно усвоен.

За дневен ред на оваа седница, ги предлагам следните прашања:

**Д Н Е В Е Н Р Е Д**

1. Предлог-Одлука за проширување на средствата на Буџетот на ЕЛС Општина Прилеп за 2022 година.
2. Предлог-Одлука за измена на распоредот на средствата на Буџетот на Општина Прилеп, за 2022 година.
3. Предлог-Квартален извештај за извршување на Буџетот на Општина Прилеп за втор квартал од 2022 година.
4. Предлог-Одлука за давање согласност на Годишниот план за вработување во 2023 година на ЕЛС Општина Прилеп.
5. Предлог-Одлука за именување на членови на Oпштински совет за социјална заштита на Oпштина Прилеп.
6. Предлог-Одлука за давање согласност на тримесечниот извештај за финансиското работење на ЈП за ПУП Прилеп за период од 01.04.2022 година до 30.06.2022 година.
7. Предлог-Одлука за давање согласност на Годишниот план за вработување во 2023 година на ЈП за ПУП Прилеп.
8. Предлог-Одлука за давање согласност на Статутарна одлука за измена на Статутот на ЈП за ПУП Прилеп.
9. Предлог-Одлука за давање согласност на Годишниот план за вработување во 2023 година на ЈКП ,,Водовод и канализација“-Прилеп.
10. Предлог-Одлука за давање согласност на тримесечниот извештај за финансиското работење на ЈКП ,,Водовод и канализација“-Прилеп за период од 01.04.2022 година до 30.06.2022 година.
11. Предлог-Одлука за давање согласност на Консолидираната сметка за 2021 година од ЈКП ,,Комуналец“ и Терминал,,Комуналец ДООЕЛ Прилеп.
12. Предлог-Одлука за давање согласност на тримесечниот извештај за финансиското работење на ЈКП ,,Комуналец“-Прилеп за период од 01.04.2022 година до 30.06.2022 година.
13. Предлог-Одлука за давање согласност на Годишниот план за вработување во 2023 година на ЈКП ,,Комуналец“-Прилеп.
14. Предлог-Одлука за давање согласност на тримесечниот извештај за финансиското работење на ЈКП ,,Пазари“-Прилеп за период од 01.04.2022 година до 30.06.2022 година.
15. Предлог-Одлука за давање согласност на Годишниот план за вработување во 2023 година на ЈОУ Дом за стари лица ,,Киро Крстески-Платник’’-Прилеп.
16. Предлог-Одлука за давање согласност на тримесечниот извештај за финансиското работење на ЈОУ Дом за стари лица ,,Киро Крстески-Платник’’-Прилеп за период од 01.04.2022 година до 30.06.2022 година.
17. Предлог-Одлука за давање согласност на Годишниот план за вработување во 2023 година на ЈОУ Градска библиотека ,,Борка Талески’’-Прилеп.
18. Предлог-Одлука за давање согласност на Годишниот план за вработување во 2023 година на ЈОУДГ,,Наша иднина’’-Прилеп.
19. Предлог-Одлука за давање согласност на Одлуката за работа на воспитните групи со помал број на деца во ЈОУДГ ,,Наша иднина “Прилеп, во група во други просторни услови во ООУ ,,Круме Волнароски’’ с. Беровци.
20. Предлог-Одлука за давање согласност на Одлуката за работа на воспитните групи со поголем број на деца во ЈОУДГ ,,Наша иднина “Прилеп, во објектите ,,Бончејца’’, ,,Мирче Ацев’’, ,,Тризла’’, ,,Гоце Делчев’’, групи во други просторни услови во ООУ ,,Рампо Левката’’ и објект во состав на Работнички универзитет,,Пере Тошев’’.
21. Предлог-Одлука за усвојување на Годишен Извештај за работата на ООУ “Кочо Рацин”- Прилеп, за учебната 2021/2022 година
22. Предлог-Одлука за усвојување на Годишна Програма за работа на ООУ “Кочо Рацин”- Прилеп, за учебната 2022/2023 година
23. Предлог-Одлука за усвојување на Годишен Извештај за работата на ООУ “Кире Гаврилоски-Јане”- Прилеп, за учебната 2021/2022 година
24. Одлука за усвојување на Годишна Програма за работа на ООУ “Кире Гаврилоски-Јане”- Прилеп, за учебната 2022/2023 година
25. Предлог-Одлука за усвојување на Годишен Извештај за работата на ООУ “Климент Охридски”- Прилеп, за учебната 2021/2022 година
26. Одлука за усвојување на Годишна Програма за работа на ООУ “Климент Охридски”- Прилеп, за учебната 2022/2023 година
27. Предлог-Одлука за усвојување на Годишен Извештај за работата на ООУ “Гоце Делчев”- Прилеп, за учебната 2021/2022 година
28. Предлог-Одлука за усвојување на Годишна Програма за работа на ООУ “Гоце Делчев”- Прилеп, за учебната 2022/2023 година
29. Предлог-Одлука за давање согласност на Годишен план за измена на Годишниот план за вработување во 2023 година на ООУ „Гоце Делчев”- Прилеп.
30. Предлог-Одлука за усвојување на Годишен Извештај за работата на ООУ “Блаже Конески”- Прилеп, за учебната 2021/2022 година
31. Предлог-Одлука за усвојување на Годишна Програма за работа на ООУ “Блаже Конески”- Прилеп, за учебната 2022/2023 година
32. Предлог-Одлука за усвојување на Годишен Извештај за работата на ООУ “Добре Јованоски”- Прилеп, за учебната 2021/2022 година
33. Предлог-Одлука за усвојување на Годишна Програма за работа на ООУ “Добре Јованоски”- Прилеп, за учебната 2022/2023 година
34. Предлог-Одлука за усвојување на Годишен Извештај за работата на ООУ „Рампо Левката”- Прилеп, за учебната 2021/2022 година.
35. Предлог-Одлука за усвојување на Годишна Програма за работа на ООУ „Рампо Левката” - Прилеп, за учебната 2022/2023 година
36. Предлог-Одлука за усвојување на Годишен Извештај за работата на ООМУ „Ордан Михајлоски-Оцка” - Прилеп, за учебната 2021/2022 година
37. Предлог-Одлука за усвојување на Годишна Програма за работа на ООМУ „Ордан Михајлоски-Оцка” - Прилеп, за учебната 2022/2023 година.
38. Предлог-Одлука за усвојување на Годишен Извештај за работата на ООУ “Круме Волнароски”с. Тополчани- Прилеп, за учебната 2021/2022 година
39. Предлог-Одлука за усвојување на Годишна Програма за работа на ООУ “Круме Волнароски”с. Тополчани- Прилеп, за учебната 2022/2023 година
40. Предлог-Одлука за усвојување на Годишен Извештај за работата на ООУ „Страшо Пинџур”с. Мало Коњари- Прилеп, за учебната 2021/2022 година
41. Предлог-Одлука за усвојување на Годишна Програма за работа на ООУ „Страшо Пинџур”с. Мало Коњари- Прилеп, за учебната 2022/2023 година
42. Предлог-Одлука за усвојување на Годишен Извештај за работата на ООУ „Кирил и Методиј”с. Канатларци- Прилеп, за учебната 2021/2022 година
43. Предлог-Одлука за усвојување на Годишна Програма за работа на ООУ „Кирил и Методиј”с. Канатларци- Прилеп, за учебната 2022/2023 година
44. Предлог-Одлука за давање согласност за формирање на паралелки со помал број на ученици во I (прва) година во учебната 2022/2023 година во средните училишта.

Предлагам 30тата и 32та точка од дневниот ред да се повлечат, по однос на останатите точки предлагам истите да ги разгледуваме по предлагачот.

Дали некој има предлог за измена и дополнување на дневниот ред?

Повелете г-дине Мариновски.

**НИКОЛЧЕ МАРИНОВСКИ:**

Добар ден почитуван Градоначалник, почитувани советници. Заради задржување на економската стабилност на општината и јавните претпријатија во пресрет на се посериозната економска криза, Ви предлагам од дневен ред да бидат повлечени следните точки:

-Точка 4- Предлог -Одлука за давање согласност на Годишниот план за вработување во 2023 година на ЕЛС Општина Прилеп.

-Точка 7- Предлог -Одлука за давање согласност на Годишниот план за вработување во 2023 година на ЈП за ПУП Прилеп.

-Точка 9- Предлог -Одлука за давање согласност на Годишниот план за вработување во 2023 година на ЈКП ,,Водовод и канализација“-Прилеп.

-Точка 13- Предлог -Одлука за давање согласност на Годишниот план за вработување во 2023 година на ЈКП ,,Комуналец“-Прилеп.

-Точка 17- Предлог -Одлука за давање согласност на Годишниот план за вработување во 2023 година на ЈОУ Градска библиотека ,,Борка Талески’’-Прилеп.

Причините за ова мое барање се следните, согласно материјалите кои ни беа испратени за седница, од технички аспект, годишниот план за вработување во 2023 година на ЕЛС Општина Прилеп е неисправен и нелегитимен, бидејќи на него го нема потписот од Секретарот на општината, Александар Талимџиоски, кој е задолжителен. Јас го поздравувам неговиот гест за непотпишување на овој план, бидејќи сметам дека поголемиот дел од работните позици не одговарат на систематизацијата на Општина Прилеп. Исто така, овој план изобилува со измислени работни места за добри и послушни партиски кадри кои ништо нема да работат во интерес на општината. Замислете, 45 нови вработувања во Општина Прилеп и 4 нови за оваа година по основ на пензионирање. Со овие вработувања ќе ги вработите веќе ангажираните 50 нови вработени...

**ДЕЈАН ПРОДАНОСКИ:**

Ве молам согласно договорот, се извинувам што Ве прекинувам, интервенцијава Ви е по однос на дневниот ред, ги кажавте, понатаму во дебатата ако се прифати или ако не се прифати...

**НИКОЛЧЕ МАРИНОВСКИ:**

Вака, наведувам причини зошто ги барам овие одлагања, ги наведувам причините зошто ги барам овие одлагања.

Не поставувам советничко прашање...

**ДЕЈАН ПРОДАНОСКИ:**

Мислам дека треба да се држиме по однос на точкиве на дневниот ред и вашата интервенција со што треба да се измени или дополни дневниот ред...

**НИКОЛЧЕ МАРИНОВСКИ:**

Сметам дека треба да образложам зошто барам да се повлечи точката од дневниот ред...

И за наредната година ќе оставите простор повторно да ја трупате општинската администрација со многу луѓе по основ на привремени вработувања. Замолувам барем еден од оваа сала да стани и да ги оправда овие вработувања кога ќе имаме материјлна расправа.

Со овие вработувања Вие ќе ги зголемите фиксните трошоци како на општината, така и на јавните претпријатија. Со нив ќе ја зголемите расходната страна по основ на плати и придонеси за вработени кои целосно се непотребни, кои ќе претставуваат само дополнителен финансиски товар кој буквално секој месец ќе мора да биди исплаќан. Тоа претставува успешен рецепт за банкротирање на општината и јавните претпријатија. На овој начин заради задоволување на неколку партиски кадри, Вие ќе ги доведите под ризик и платите на останатите вработени во општината и јавните претпријатија и ќе се доведите до ситуација на сериозна неликвидност.

На крајот на денот сите вакви непромеслени одлуки и авантури ќе мораме да ги платиме сите ние преку зголемени цени на услугите кои ги вршат општината и јавните претпријатија. Впрочем поскапувањето на цените веќе го започнавте на минатата седница, осносно Вие кои ветувавте поефтини услуги, сега ќе мора да ги поскапите. Овие планови кои се дадени единствено би било оправдани и прифатливи доколку во нив беа предвидени вработувања само на работните позици кои ќе бидат испразнети по основ на пензионирање или најавено заминување. Затоа сметам дека овие планови за вработување треба да бидат повлечени и вратени на доработка кај предлагачите. Истите да бидат адаптирани согласно економската ситуација во нивните институции и да бидат испратени во Советот на повторно разгледување.

Почитувани колеги од Вмро Дпмне И Коалицијата како и колеги од политичката партија Левица. Искрено Ве замолувам да почни да преовладува разумот и да изгласаме да се повлечат овие точки и овие планови да се вратат на доработка кај предлагачите. Овој финансиски товар кој Вие ќе го ставите на грбот на граѓаните нема да можат да го издржат. Уште еднаш Ви посочувам дека планот за вработување во ЕЛС Прилеп е нелегитимен без потпис на Секретарот на Општината и чесно би било предлагачот да го повлечи.

Благодарам.

**ДЕЈАН ПРОДАНОСКИ:**

Дали некој друг има.. Повелете процедурално.

**МЕТОДИЈА КОСТОСКИ:**

Почитувани колеги, почитуван Градоначалник. Во текот на денов имавме поднесено шест иницијативи што бараме да бидат ставени на дневен ред. Не знам зошто досега ниту една иницијатива или предлог точка не е внесена во предлог дневниот ред. Да ви го освежам Претседателе сеќавањето или меморијата. Законот за локална самоуправа во член 43 предвидува во правата и должности на членови на Советот, членовите имаат право на седница на Советот да даваат иницијативи. Ние даваме иницијативи. Во Деловникот на Советот на Општина Прилеп во права и должности на членови на Советот, член на Советот има право да дава иницијатива. Еве ги, ги даваме иницијативите. Ваше право и должност како Претседател на Совет е да ги ставате прашањата и предлозите на гласање. Во член 45 од Деловникот, членовите на Советот и Градоначалникот на Општината можат и по свикувањето на седницата, како и на самата седница да предложат во дневниот ред да се внеси одредено прашање доколку тоа прашање е од итен карактер и доколку во писмена форма се образложи итноста. Јас мислам дека се од итен карактер сите овие иницијативи. Ја имам писмено образложено итноста. Во член 44 од Деловникот, ако во предлог дневниот ред, Претседателот не го внесил прашањето што го предложил предлагачот, тоа сме ние предлагачот, Председателот е должен да ги изнеси причините за тоа, затоа очекувам да ги изнесите причините зошто не се става ниту една инцијатива, ни предлог одлука на дневен ред поднесена од советниците на Левица. Потоа членот 44 вели, ако предлагачот остане при својот предлог, ние остануваме при својот предлог, за предлогот се одлучува без претрес, што значи не мора да се отвора расправа, ако мислите дека не се овие толку итни или важни иницијативи, остануваме на својот предлог и очекуваме да се внеси дополнително ова прашање, а Вие да ги образложите причините зошто тоа не сте го сториле. И за предлагачот се одлучува без претрес што значи дека советниците одлучуваат која иницијатива ќе биде ставена на дневен ред, а не Вие.

Ви благодарам.

**ДЕЈАН ПРОДАНОСКИ:**

Добро, Ви благодарам. Е сега пошто се повторува истава ситуација во неколку седници. Добро сте ги консултирале членовите и сега еве овде пред мене е членот 36 од Законот за локална самоуправа кој што ги делегира надлежностите на Советот на Општина Прилеп и сите овие иницијативи кои што Вие ги поднесовте денеска на 5 минути пред седницава, за ниту една иницијатива Советот нема права и ингеренции да одлучува, односно да расправа по овие. И Ве насочувам еве, Ве упатувам да го консултирате членот 36 од Законот за локална самоуправа. И еве и овде ги има...Добро..

Ајде да го видиме членот 36 од Законот за локална самоуправа.

-Советот го донесува Статутот на Општина Прилеп и други прописи,

-Став 2- донесува буџет на општината и годишна сметка на општината,

-Ја утврдува висината на сопствените извори на приходи за финансирање на општината во рамките утврдени со закон,

-Основа јавни служби во рамките на надлежноста на општината и врши надзор над нивната работа,

-Именува членови во управните одбори во јавните служби кои ги основа,

-Усвојува програми за работи и финансиски планови за финансирање на јавните служби кои ги основала општината,

-Ги усвојува извештаите за усвојување на буџетот и годишните сметки на општината,

-Одлучува за давање дозвола за вршење дејност од јавен интерес од локално значење во согласност со закон,

-Ги усвојува извештаите за работа на годишните сметки на јавните служби кои ги основала општината,

-Одлучува за начинот на располагање со сопственоста на општината,

-Одлучува за начинот на вршење на финансиска контрола на буџетот на општината во согласност со закон,

-Го избира лицето кое раководи со подрачната единица со Министерството за внатрешни работи до општината во согласност со закон,

-Го разгледува и усвојува годишниот извештај за јавната безбедност на подрачјата на општината кои го доставиле до Министерот за внатрешни работи и Народниот првобранител,

-Можи да дава препораки на раководното лице на подрачната единица на Министерството за внатрешни работи од областа на јавната безбедност и безбедноста во сообраќајот и

-Врши и други работи утврдени со закон.

Ова е членот 36. Од јавен интерес и овде согласно Деловникот за работа во членот 27 вели дека, членовите не му е спречена можноста да даваат иницијатива, но добро гледајте во членот од Деловникот и до кого се поставуваат иницијативите. Еве член 27 од Деловникот за работа

-член од Советот има право да даде иницијативи и предлози до Градоначалникот за разрешување на актуелни состојби за кои е надлежна општината.

..Ама за што да гласаме ко немаме надлежност по однос на овие иницијативи кои што вие ги поднесувате.. Јас не зборувам на памет овде. Сум ги прочитал и сум ги консултирал, овие закониве не ги измислив од памет јас.

...За што се јавивте? Нема право на збор по однос на што...

**ИВАН ЈОВАНОСКИ:**

За да не зборувам од место, да зборувам од овде. Значи понародски појаснето, значи по член 43, секој советник има право да предложи иницијатива, точка на дневен ред, а Претседателот на Совет не е тој што одлучува дали ќе биди ставена на дневен ред или не, туку Советот. Значи Претседателот мора да ја покажи таа точка, да ја прочита таа точка или иницијатива што е од јавен интерес по член 27 од Закон за локална самоуправа, а Советот изгласа дали ќе влези на дневен ред или не. Практично е измена на дневен ред со дополнителни точки како што ни ги шибате секоја втора седница на лице место овде и ден претходно.

**ДЕЈАН ПРОДАНОСКИ:**

Ви благодарам. Овие работи кои што ги прочитавме сега и Деловникот за работа се повеќе од јасни. Прво за формирање на привремена комисија за утврдување на причинета материјална штета од удар на гром си имаме постојана Комисија за елементарни непогоди која што функционира и е конституирана од советници односно е во рамките на Советот. И тука не гледам зошто би требало дополнително да се формира таква комисија. Има постојано тело. Јас не одлучувам, ова е таму утврдено веќе.

...Советот да си постави дополнително тело на она кое што го гласал на јавна седница. ...Ма ние како право сме го искористиле како Совет и како советници сме формирале постојана комисија.

..Добро можи сеа да преговараме до... Ајде да ги прочитаме, добро.

Еве, иницијатива, Советот на Општина Прилеп на седница на совет закажана 26.08.2022 во 12часот да ги задолжи службите кон почнување со итна постапка за јавно објавување на сите пристигнати барања за пристап до информации од јавен карактер комплетно со одговорите на веб страната со посебен таб информации од јавен карактер според насоките од Агенцијата за заштита на правото на слободен пристап до информации од јавен карактер. Има Одделение, овде, во рамките на општината кое што си функционира и работи согласно Законот за пристап до информации од јавен карактер. Ние не сме телото и органот кој што треба да го задолжиме органот, односно единицава од локалнава самоуправа да ги објавува и да не ги објавува. Си има согласно закон, определено е тоа.

**ИВАН ЈОВАНОСКИ:**

Да, согласно со закон е определено, али информации од јавен карактер се подразбира информации од јавен карактер. Треба да биди достапно за сите со два клика, а не јас да одам бирократски низ лавиринти овдека да се шалтам по спунтој и да чекам одговор три месеци дека за нешто немаме таква информација, а има таква информација. Секој документ што е јавен ние бараме да биди јавен на веб сајт. Еве и наша екипа, наш тим се нафаќа да го изработи тој цел систем за општината за без пари. Ете тоа е иницијативата.

**ДЕЈАН ПРОДАНОСКИ:**

Советот нема надлежност врз работата на администрацијата во ЕЛС. Овие сите иницијативи како што стои во Деловникот за работа се праќаат до тој што е одговорно лице односно кој што е задолжен за функцинонирањето за администрацијата, а тој е извршниот орган на ЕЛС и Градоначалникот на Општина Прилеп. А не Советот.

**ИВАН ЈОВАНОСКИ:**

Небитно. Советот носи иницијатива. Таа иницијатива треба да ја спроведи Градоначалникот. Мене не ме интересира и ко ќе поставам прашање од јавен карактер до кој сектор треба да оди. Јас поставувам до Општина Прилеп. Се знај тој каде да го однеси.

**ДЕЈАН ПРОДАНОСКИ:**

Советот носи одлука, решение или заклучок, не носи иницијативи.

**ИВАН ЈОВАНОСКИ:**

Како не носи иницијативи?

**ДЕЈАН ПРОДАНОСКИ:**

Така не носи. Како ќе носи иницијативи. Еве прочитајте го Деловникот за работа.

**ИВАН ЈОВАНОСКИ:**

И по деловникот носи. Можиме да носиме иницијативи.

**ДЕЈАН ПРОДАНОСКИ:**

Добро сеа можи да преговараме.

**ИВАН ЈОВАНОСКИ:**

Значи се отпаѓа? Се што е поддаено до овие служби?

**ДЕЈАН ПРОДАНОСКИ:**

По консултација со правните служби кои што го водат Советот. Затоа што не е до оваа институција, односно до Советот.

**ИВАН ЈОВАНОСКИ:**

До која институција?

**ДЕЈАН ПРОДАНОСКИ:**

Ете ти прочитав член 27.

**ИВАН ЈОВАНОСКИ:**

До Градоначалникот. Нека биди до Градоначалникот. Еве ги. Советот треба да изгласа. Значи овде има исто предлог иницијатива за...дај да ја прочитам.. Овде не можи да ми кажиш дека Советот нема ингеренции за ова. Значи ова е практично.. Советот нема ингеренции на општинската администрација. На што има ингеренции? Нема на општинската администрација, нема на јавните претпријатија, нема на...

**ДЕЈАН ПРОДАНОСКИ:**

Ама сега ние не сме Собрание на државава. Ние сме Совет на Општина Прилеп и ги прочитавме согласно Закон...

**ИВАН ЈОВАНОСКИ:**

Како не можи советник да поднеси иницијатива, еве конкретно граѓанска иницијатива...

**ДЕЈАН ПРОДАНОСКИ:**

Ма јас не велам дека не можи, ти прочитав кај се поднесува иницијативите, член 27 од Деловникот за работа.

**ИВАН ЈОВАНОСКИ:**

Абе јас го носам овдека,не ми е битно кај ќе стаса, не ми е битно кој ќе го потпиши на крај.

**ДЕЈАН ПРОДАНОСКИ:**

Значи то не значи дека треба да оптовари дневниот ред со то, то значи нема право да биди ставена.

**ИВАН ЈОВАНОСКИ:**

Дневниот ред не да е преоптоварен, прегорен е. Значи мој предлог беше ќе се вратам на тоа, ова седница да биди фрагментирана на два дела. Овие што се техникалии во врска со училишта, тие работи што треба да помина нека помина, нека бида денеска, а буџетиве пошто се премногу проблематични и премногу сумливи да имаме време да ги разглобиме, па тек тогаш да дискутираме затоа што јас можам за буџет на Општина Прилеп да зборувам три дена овде. За секоја конто картица. Буквално со мижење не можиш да промаршиш криминал кај има..

**ДЕЈАН ПРОДАНОСКИ:**

Денеска точка на дневен ред е проширување на средствата на буџетот, а не се разгледува буџетот. Буџетот го разгледуваме во декември и сите учествувавте на расправата колку што се сеќавам. Сега една точка е, која што има зафаќање по однос на буџет, а другите се извештаи за квартален период. Ниту една..

**ИВАН ЈОВАНОСКИ:**

Знајш што заслужувате? Да ја блокираме седницава. Со 5 000 амандмани. Да не земи плата ниедна, никој од администрација, затоа што се стварно расипани џубрина.

**ДЕЈАН ПРОДАНОСКИ:**

Сеа мислам дека на последнава седница се договоривме по однос на нивото...

**ИВАН ЈОВАНОСКИ:**

Не се договоривме. Ти рече вака ќе тераме, се согласуваш? Што да ти речам, терај така, јас бев против.

**ДЕЈАН ПРОДАНОСКИ:**

Сеа зборувам за начинот на обраќање од говорница и за тоа сме се договориле дека треба да бидиме пристојни и дека треба да го одржуваме редот.

**ИВАН ЈОВАНОСКИ:**

Добро ѓубре не е нешто непристојно.

**ДЕЈАН ПРОДАНОСКИ:**

Добро. Сме се договориле дека... Сега кај одите на говорница, побаравте нешто? Дали ви даде некој збор? 10 минути пауза.

**=ПАУЗА**

**ДЕЈАН ПРОДАНОСКИ:**

Започнуваме со работа и конечно да заокружиме околу ова и да го ставиме предлогот на колегата Мариновски на гласање. Сите иницијативи кои што ги имате, треба да ги поднесите до Одделенијата односно Секторите кои што се надлежни. Советот расправа само по предлог одлуки и предлог решенија. Ако во иднина имате точка на дневен ред, дали е така консултиран и согласно кој член од законот го барате тоа од Советот да го разговара, односно да го...

За предлогот од господинот Мариновски?

Повелете, процедурално.

**ДАРКО АНДРЕЕСКИ:**

Значи во однос на предлогот на господинот Мариновски за повлекување на точките од дневен ред кои што се однесуваат на донесување на годишните планови за работа на институциите од финансиски причини. Сакам да кажам дека донесувањето на Годишни планови за вработување е законска обврска на секоја институција. Дури и определен е и рок за нејзино донесување и тој е основен услов за да можи потоа да се добие дополнителна согласност за да едно вработување да може да се реализира. А од друга страна, самото донесување на план не значи дека е обврска за институцијата дека тие вработувања треба да ги реализира. Ако постојат навистина финансиски причини да не може една институција да ги анализира и ако не ги анализира нема да има никакви реперкусии за никого. Затоа мислам дека овој предлог е бесмислен.

**ДЕЈАН ПРОДАНОСКИ:**

И конечно... немате право на реплика оти беше процедурално.

Во кој дел е прекршена процедурата сега што се јавувате за збор?

**ИВАН ЈОВАНОСКИ:**

Во кој дел? Колегата што рече дека е обврска на Советот да донесе Годишен план за вработување на општинава. Да, дека ако не се донеси ќе биде прекршен временскиот рок. Да, дали сакате да ви набројам јас, колку временски рокови имате прекршено за се? Немам време да ви набројам. Толку се и никому ништо. Не е спорно право за вработување, спорни се тие 45 души. Ма да викате дека не морало да се вработат.

**ДЕЈАН ПРОДАНОСКИ:**

Ве молам за предметната расправа по точката да си ја чувате дебатата.

**ИВАН ЈОВАНОСКИ:**

Се јавувам значи забелешка за ова. Спорно е тие 45 души. Во општина нема место каде да се седи море луѓе. И кај ќе одат тие луѓе?

**ДЕЈАН ПРОДАНОСКИ:**

Ве молам,после во текот на расправата за точката ќе си ги кажите забелешките.

**ИВАН ЈОВАНОСКИ:**

Јас пак ќе се вратам за точката на расправата. Еве викате дека не морало да се реализира Планот за вработување. Дали ќе имало, дали ќе немало средства, па пишете четири, па после ако треба ќе направиме измена ако има потреба. Ма не можи, оти имате ветено.

**ДЕЈАН ПРОДАНОСКИ:**

Ви благодарам, ако имате забелешка некоја конкретно по однос на процедурата за која што се јавивте како процедурално. Инаку..немате право на реплика. За што..не се јавив јас за збор, каква реплика?

Повелете во кој дел е сега прекршена процедурата да слушнам.

**МЕТОДИЈА КОСТОСКИ:**

Пред малку рековте дека Советот е надлежен само да донесува предлог- одлуки и предлог- решенија. Во Законот за локална самоуправа, член 43 права и должности на членови на Советот, став 2, членовите имаат право на седницата на Советот да даваат иницијативи, значи кај Ви се иницијатививе, и предлози и да ги стават прашањата на гласање. А член 45 од Деловникот, членовите на Советот и Градоначалникот на општината можат и по свикувањето на седницата, како и на самата седница да предложат во дневниот ред да се внеси одредено прашање доколку тоа прашање е од итен карактер и доколку во писмена форма се образложи итноста. Еве ги, писмено образложена итноста, образложение за итност. Имаме шест иницијативи, ги предложуваме пред почетокот на седницата, ма да можиме и на самата седница да ги предложиме според законот. Вие имате право како Претседател на Совет, ако не сте го внесиле прашањето што е предложено како задача, Претседателот е должен да ги изнеси причините за тоа. Треба да ги изнесите причините зошто не ги ставате иницијатививе и тоа за секоја иницијатива одделно треба да дадете Ваше мислење зошто не се итни. Членот 44 вели, ако предлагачот постави свој предлог, за предлогот се одлучува без претрес, одлучува Советот, не Вие.

**ДЕЈАН ПРОДАНОСКИ:**

Ви благодарам. Јас причините ги кажав.

Го ставам предлогот на господинот Мариновски за повлекување на точките, ако добро забележав 4,7, 9, 13 и 17 од дневниот ред.

Кој е "ЗА" вака дадениот предлог?

Дали е некој "ПРОТИВ"?

Констатирам дека предлогот не е усвоен. Гласаа ЗА 11, ПРОТИВ гласаа 15 советници.

На предложениот дневен ред, како што беше утврден со самиот старт на седницата, вака како што го прочитав, го ставам на гласање.

Кој е "ЗА" вака предложениот дневен ред?

Ама немате право на збор. Го кладов дневниот ред на гласање, и процедуралното беше, се јавивте за збор го искористивте правото.

Повелете ајде да видам правото на збор како ќе го искористите. По однос на дневниот ред исклучиво.

**МЕТОДИЈА КОСТОСКИ:**

Почитувани прилепчани должност ми е да Ве известам дека и по 10 месеци колку што поминиаа од конституирањето на овој Совет, до сега 13 предлог точки и 7 иницијативи што законски на секој можен начин значи како советници на Левица ги имаме предложено, ниту една, повторувам ниту едно наше прашање претседателот Дејан Проданоски го нема ставено на дневен ред, што значи има кршење на Деловникот и нашите права како советници, ни е скратено можноста активно да учествуваме во работата на Советот. Создаде свесно попречување во правното функционирање на општината, одбра да не постапува по службена должност со што најголема штета трпат сите граѓани за кои сме должни да работиме во нивен интерес. Сведоци сме на бавното oporavuvawe од дупките од краденото на сите претходници, не ја исполнивте ветената програма која што ќе гарантира успех, продолжувате со склучување на проективни зделки и доведувате до деградирање на личноста на вашиот Градоначалник. Иако и како најмала опозициона партија активно бараме наше решение за проблемите во градот, решение за кое на крајот сепак други ќе бидат тие кои што ќе ја сечат лентата. Свесно се откажавме од секоја заслуга само за доброто на Прилеп, но наидовме на саботер и тоа замислете саботер од локалната власт што ја саботира локалната власт. Ова до сега се нема никогаш појавено, но ете чуда се случуваат. Само да знаете Левица нема да стои мирно и..

Ви благодарам.

**ДЕЈАН ПРОДАНОСКИ:**

Ви благодарам.

Предложениот дневен ред го ставам на гласање.

Кој е "ЗА" вака предложениот дневен ред?

Го кладов на гласање. Дали е некој "ПРОТИВ"?

Констатирам дека дневниот ред е со 15 гласови ЗА и 11 гласа ПРОТИВ усвоен.

Продолжуваме со работа. Ве молам не ви дадов право да земите збор.

**ИВАН ЈОВАНОСКИ:**

Ма нејчам ни право да ми дајш за збор. Исклучи седница комотно бе човече.

**=КРАТКА ПАУЗА**

**ДЕЈАН ПРОДАНОСКИ:**

Во последната кординација што ја имавме се договоривме дека пред разгледување на точките на дневниот ред секој советник ќе има право дури се тука сите служби да постави советничко прашање. Така и оваа, ја отворам оваа седница, Ве замолувам сите што имате во овој блок советнички прашања да се пријавите и да ги поставите вашите советнички прашања за да има простор на она што можи да се одговори, а она што е дополнително како што е стандардната процедура, со писмен одговор.

Прва се јави колешката Грашеска да постави советничко прашање.

**МОНИКА ГРАШЕСКА- ИЛИЕСКА -советничко прашање:**

Почитуван Градоначалник, почитуван Претседател на Совет, почитувани советници и гости. Моето советничко прашање е од областа на образованието. Со оглед дека денес се на дневен ред извештаите и годишните програми за работа на основните училишта и се во контекст на тоа колку Вие со своето работење, т.е неработење и непостапување по однос на Вашите надлежности, учествувате во квалитетот на образованието, односно колку всушност правите дисторзија на работењето на училиштата.

Првото прашање ми е до директорите на училиштата. Прашувам зошто училишните одбори не постапуваат по одлуката на Градоначалникот за објавување на јавни огласи за избор на директори. Дали тоа е така, со тоа што само еден од нив има положен испит за директори, па на тој начин локалната власт купува време. И во тој контекст, дали во изминатиов период од страна на Државниот просветен инспекторат им е укажано училишните одбори да отпочнат постапка за избор на директори со објавување на огласи. Имам и прашање до Градоначалникот, дали знаете дека Комисијата за трансформација на работен однос се нема состанато ниту еднаш? За да работи на барањето за трансформација на работен однос, откако се промени локалната власт и дали сте свесни дека тоа е намерно неизвршување на надлежностите од локалната власт во областа на образованието. И дали имате нешто преземено, поради неотпочнувањето на училишните одбори да објавуваат огласи за избор на директори. И сакам да ве прашам дали, односно зошто за сите основни и средни училишта имате поднесено барање за согласност за вработување со учебната 2021/2022 до МОН, освен за училиштето “Блаже Конески”. И притоа да прочитам нешто што треба сите да го знаеме во однос на работење и успешноста на работењето на локалната самоуправа во однос на образованието. На 03.08.2022 сте добиле известување од МОН, па ви велат- при анализите е утврдено дека поголем дел од општините при доставувањето на прегледите немаат постапено согласно насоките за потполнување на работните места на определено и неопределено работно време на основните училишта за учебната 2022/2023. Па барањето на ново финансирање до Министерство за образование и наука што се доставени од општината како основач, нема направено планирање на дејноста, немаат направено детална анализа за потреба и во однос на тоа вика – земајќи го во предвид бројот на ученици, бројот на наставен кадар, стручноста, расположливи средства и тотална анализа направено, Ве одбиле, и викаат дека Министерството за образование ве известува дека всушност Вие немате никакво добиено, нити за ново и за старо вработување. Ова е во контекст на учеството на локалната самоуправа и квалитетот на образованието.

Благодарам.

**ДЕЈАН ПРОДАНОСКИ:**

Ви благодарам. Добро. Со прашање, повелете.

**ДАРКО ГЕРАМИТЧИОСКИ -советничко прашање:**

Почитуван Градоначалник, почитувани колеги советници, почитувана јавност. На претходната седница на Совет поставив советничко прашање до Градоначалникот во врска со постапката и начинот на кој што беше извршен изборот на организаторот на годинашниот Пивофест и побарав да ми биде доставена копија од договорот склучен помеѓу општината и организаторот. Пред неколку денови од страна на службите на општината во електронска форма добив одговор во кој се вели -организаторот АРТ М продукција бил избран по принципот -прв пријавен прв услужен-, врз основа на програмата за култура за 2022година, по претходно доставено барање за организација на приемното одделение. Додека договорот од непознати причини сеуште го немам добиено. Бидејќи Градоначалникот сметал само дека доволно е делумно да ми одговори на прашањето, во дел од прашањето ќе се повторам, а барам дополнително да ми одговори на следните прашања во врска со истата работа. Согласно со кој закон бил овој принцип на избор, од кој ден започнал да течи рокот за пријавување, бидејќи на страната на општината немаше распишан никаков јавен оглас. Дали подразбира дека рокот за пријавување започнал да тече со самото донесување и објавата на програмата за култура за 2022 година и дали организаторот во прилог на барањето приложил некаква документација со која сторил, за веројатно, дека располага со ресурси за да исполни некакви одредени критериуми, кои патем за јавноста и воопшто не беа познати. Однапред Ви благодарам и уште еднаш ги замолувам службите да ми го достават договорот склучен помеѓу Општина Прилеп и Арт М продукција, меморандумот за соработка, или како и да е називот на овој документ.

Благодарам.

**ДЕЈАН ПРОДАНОСКИ:**

Благодарам. Повелете со одговор.

**БОРЧЕ ЈОВЧЕСКИ- Градоначалник:**

Почитуван Претседател, почитувани советници, раководители, директори, медиуми добар ден. Во врска со прво поставеното прашање, јас во недостаток на, да кажам во консултација со Секторот за образование можам подетално да ви дадам одговор и Ве повикувам ако можи после седницата можеме детално да разговараме. Во врска со второ поставеното прашање, на кој принцип е избран организаторот. Покрај тоа што писмено бевте известени јас уште неколку детали лично би Ви доставил, пошто, надополнување на одговор веројатно се работи. Прв пријавен, прв услужен, односно прв стекнување на право. Тоа не е случајно направено, по случаен избор е верувајте, бидејќи формирано е работно тело, односно Комисија со ваши колеги и би Ве повикал навистина сите тие учесници во комисијата ќе ви образложат дека најтранспарентно за прв пат, за разлика од други години кога “случајно” е избран организаторот, овој пат детално без да се изземат сите, значи испочитувани беа сите апликанти, но онај принципот, прв пријавен остана да важи, а кој ден и како, значи после состанокот на работната група ги собиравме секојдневно пријавите и апликациите и врз база на земените, не држете ме за збор, затоа деталите, дали беа 8 или 10, без разгледувани. Јас истото би ви го посочил и со Вас, најтранспарентно би ве повикал кај мене во канцеларија..ќе ги повикаме, истата комисија, ќе имате и правно образложение, се разбира водејќи сметка да не се прекрши законот.

Ви благодарам.

**ДЕЈАН ПРОДАНОСКИ:**

Ви благодарам. Дали некој друг се јавува да постави советничко прашање? Повелете г-це Кузмановиќ.

**ИВОНА КУЗМАНОВИЌ -советничко прашање:**

Добар ден почитуван Претседател на Совет, почитувани колеги советници, почитувани присутни. На барањето поднесено од колегата Александар Китаноски до Општина Прилеп во врска со селективно наградените лица кои се ангажирани преку Агенција за вработување. Одговорено е дека во тој момент од 01.01.2022 година до 05.08.2022година на име додатоци на плата има исплатено износ по 18.000 денари месечно и тоа за месеците мај, јуни и јули за лица ангажирани преку Агенција за привремени вработувања или вкупно за трите месеци се исплатени 54.000денари. Дали има зголемување и проширување на надлежностите на општината- нема. И второ, како е можно да се исплаќаат додатоци на лица кои се ангажирани преку Агенција за непостоечки работни места во општината за прекувремена работа?

Ќе го искористам и присуството на претставниците од ЈКП “Водовод и канализација” да ги потсетам за прашањата кои му ги поставив минатата седница во врска со Претседателот на Синдикалната организација и информација во делот за наградени, дел од вработените за кои се должни одговорот во 10 дена а сеуште немаат одговорено.

Благодарам.

**ДЕЈАН ПРОДАНОСКИ:**

Ви благодарам. Дали некој друг се јавува за советничко прашање. Повелете г-дине Јованоски.

**ИВАН ЈОВАНОСКИ -советничко прашање:**

Јас имам советничко прашање конкретно до Претседателот за Комисија за месни заедници. Дали воопшто некогаш имате план да закажите прва седница? Да видиме што се дешава на таа комисија затоа што јас сум член на таа комисија. Од ко е оформена таа комисија е тишина. А е битна работа и знам зошто не ја свикувате. Иако не планирате да ја свикувате јас барам поддршка од опозицијата да ја свикаме ние. Прашањето ми е зошто не ја свикувате и дали планирате да ја свикате.

**ДЕЈАН ПРОДАНОСКИ:**

Ви благодарам. Комисиите работат по принципот на доставени точки за работа. До сега до таа Комисија не стигнало прашање кое што треба таа комисија да го разгледува а се однесува на работата на Советот и затоа нема седница. Сега во фаза се, при крај се мандатите на досегашните членови на урбаните заедници и ќе треба да се почни и да се подготвувате за избор на нови членови и ново раководство на урбаните заедници. И верувам дека овај период во ноември некаде треба да се случува и овие два месеци ќе треба повеќе пати да се состаните, да ги утврдите условите и роковникот за работа, односно како ќе се изведува изборите по цела урбана заедница.

Повелете со уште едно советничко прашање.

**ИВАН ЈОВАНОСКИ:**

Прашањето ми е до Вас, зошто не ви беше јасно прашањето дека не беше прашањето до Вас? Па ми одговарате Вие. Прашањето беше упатено кон Претседателот на Комисија, Трајче Ржаникоски. Барам тој да ми одговори, а не Претседателот на Совет. Ова ми нема никаква логика. Значи барам Претседателот на Комисијата да ми образложи зошто не е свикана седница. Ова Вашево оправдување, дека заради тоа, нема врска. Конститутивна седница мора да се одржи, има и законски рок тука. Што сакате да отуѓите од овие месни заедници? Нема квадрат метар да продајте, то да ви е јасно само.

**ДЕЈАН ПРОДАНОСКИ:**

Благодарам. Дали некој друг се јавува за советничко прашање? Повелете г-дине Костоски.

**МЕТОДИЈА КОСТОСКИ -советничко прашање:**

Ви благодарам. До директорот на ЈП за ПУП. Имам овде две известувања околу штрајкот на возачите на автобуси. Едното е објавено на вашата веб страна, а другото од синдикатот, Сојуз на синдикати на Македонија. Во вашето известување велите дека, Ве известуваме дека сеуште во тек е генералниот штрајк на ССМ на ниво на Македонија кој ги опфаќа и вработените во ЈП за ПУП, вклучувајќи ги и возачите на градските автобуси. Ова е на 18.08. објавено на вашата веб страна, додека од синдикатите велат дека иако од страна на раководството беше кажано дека средства има за исполнување на барањат, а не можат истите да се исплатат на работниците со изговор, поради немање на основ што не е точно и законите и колективните договори го овозможуваат основот, па очигледно дека раководството на чело ВД директорот и Управниот одбор со некаква намера не ги усогласуваат платите на работниците. Поради игнорантскиот однос на раководството жителите на Општина Прилеп се оставени без локален автобуски превоз, а поради непочитувањето на законите и колективните договори ваквиот однос раководството свесно се доведува во прашање и превозот на учениците, студентите и граѓаните и во иднина на Општина Прилеп. Затоа Ве замолувам да одговорите што се случува со овој штрајк и каде е проблемот?

Ви благодарам.

**ДЕЈАН ПРОДАНОСКИ:**

Повелете со одоговор на советничко прашање.

**ЗОРАН ЈОВЕСКИ- Директор на ЈП за ПУП:**

Почитуван Градоначалник, почитуван Претседател на Совет,почитувани, пред се Ви благодарам за прашањето. Еве од прва рака да Ве запознам до каде се работите околу тој штрајк. Значи сите знаете дека ССМ има генерален штрајк во кој што се опфатени 100.000 вработени кои што бараат 2.806 денари покачување линеарно на сите. Тие ги опфаќа и Синдикатот кој што е формиран во ЈП за ПУП. ЈП за ПУП е должен да ги почитува одлуките на Синдикатот. Добивме од Синдикатот да не работат трите автобуси, значи да работи само едниот, го вклучивме во редовната линија која што и ден денеска функционира. Што се однесува до извештајот, значи на два, три пати ако вратите на назад во известувањето на страната од ЈП за ПУП стои тоа што го прочитавте последното, бидејќи луѓе викаат не знаеме, ние само го објавуваме тоа последното, затоа вели дека сеуште трае, значи не е повторно објавено, туку вратете назад стои дека се во штрајк. Втората работа околу неисполнување на обврските, односно на покачување на платата, ние презедовме кардинални чекори, максимални, од правилник преминавме на колективен договор, со кој што на одлука на Управен одбор го прифативме колективниот договор и сите ќе добијат покачување согласно коефициентот за тежина на работно место. Значи сега тие имаат нови решенија со покачена плата. Очекувам за скоро, односно да не речам за ден, два да биде регулирана. На два пати се среќаваме со Претседателот на синдикатот на ССМ, еве можеби и денеска, јас лично разговарав за начинот на штрајк, да не страдаат граѓаните, туку да се изнајди решение. Дел од решението е најдено, со промената од правилник на колективен договор. Значи со самото то повисоките коефициенти во колективен договор сега се веќе преточени во решение за плата. Значи имаат веќе одредени покачувања. Не се однесува покачувањето само на шоферите, туку и се однесува, бидејќи преминуваме од правилник на исплатена плата на колективен договор, се однесува на сите вработени во ЈП за ПУП. Значи сите вработени ќе добиваат повисока плата согласно коефицинтот за тежина на работно место. Тоа е, еве јас за брзо ги повикав да си ги подигнат новите решенија, пошто Управниот одбор одлучи минатиов ден, пред два дена ајде да речам ко ги одлучи, така да не очекувам поголеми проблеми околу отпочнувањето. Денеска повторно со Претседателот на ССМ ги ускладуваме уште односите во смисла на тоа дали коефициентот соодејствува со онај кој што го предвидува колективниот договор за тежина на работно место. Значи стоиме на располагање, ако правна рамка се изнајди на драго срце.. Се работи за 15, 17 шофери, значи не се работи за маса на луѓе кои треба да се решат така да...тоа е тој дел.

Ви благодарам.

**ДЕЈАН ПРОДАНОСКИ:**

Ви благодарам. Дали некој друг има советничко прашање?

Веќе поставивте две советнички прашања. Согласно Деловникот за работи, вели дека советникот на една седница има право да постави две советнички прашања. Се злоупотребува и сега и ова што сме се договориле дека вака ќе оди седницава.

**ИВАН ЈОВАНОСКИ** **-советничко прашање:**

Не се злоупотребува ништо, значи јас си одам согласно Деловник. Имам право да поставам две советнички прашања кон Градоначалник, али кон другите можам да ги прашам по 50 пати. И се должни да ми одговора дали на лице место или писмено.

**ДЕЈАН ПРОДАНОСКИ:**

Во текот на предметната расправа за секое претпријатие ќе имате право и во контекст на вашиот говор да поставите и дополнително прашање.

**ИВАН ЈОВАНОСКИ:**

А види вака Дејан, значи затоа јас барав посебна седница еднаш месечно за пратенички прашања. Ја одби. Па затоа сега вака ќе биди.

**ДЕЈАН ПРОДАНОСКИ:**

Пратенички прашања не можиме да поставуваме, можи советнички. И се договоривме на почеток на седницата согласно Деловникот.

**ИВАН ЈОВАНОСКИ:**

Еве ги на почетокот. Не е почната седницава. Нема ни да почни.

**ДЕЈАН ПРОДАНОСКИ:**

Деловникот за работа вели дека треба да има две советнички прашања.

**ИВАН ЈОВАНОСКИ -советничко прашање:**

Деловникот за работа вели дека можи да имаш право на две советнички прашања кон Градоначалник, а кон другите можи да ги прашаш колку сакаш. Е сега јас имам прашање кон Директорот на ЈП за ПУП за \*\*\*

Рековте правилник за исплата согласно коефициент. Кога беше донесен тој правилник за исплата на плата? И колку време требаше да го донесите како одлука? Значи дозволивте да штрајкува цел ЈП за ПУП заради што не му се покачани платите, а веќе е донесен одамна правилников за исплата на плати согласно со коефициент, значи покачување. Има вработено 20 шофери значи, 20 шофери има, а моментално вози еден автобус, градска линија, и еден авотобус што е интересно носи работници во Гентерм. Со која одлука е ангажиран еден автобус да вози работници до Гентерм, практично за приватна фирма. То е исто не знам, ко да носи работници до Витаминка. Која одлука, кој ја донесе таа одлука? Не стаса ништо такво овде. Стаса за линија до Канатларци. Ама не стаса за пренос на работници. Шо се дешава овдека? 20 шофери, еден автобус. И се жалате дека претпријатиево оди во загуба. Па нормално дека оди во загуба, затоа што не ве бива за менаџмент бе лујѓе. Мислам Вас и не Ви е поентата да го менаџирате претпријатието, вас Ви е поентата да го искрадите. Ама нема.

**ДЕЈАН ПРОДАНОСКИ:**

Ви благодарам. Пред да продолжите процедурално по однос на дело... ќе му дајме право ќе одговори. Член 28- Членот на Советот има право да поставува прашања на Градоначалникот на општина од негова надлежност на седницата на Совет. Членот на Советот прашањето на седницата го поставува усно или писмено, а доколку не е присутен Градоначалникот на општината истото писмено му го доставува од страна на Претседателот на Советот. Прашањето треба да биде кусо и прецизно и не смее да има елементи на расправа за содржината на која се однесува. Кусо и прецизно. Член на Советот на истата седница може да постави најмногу две прашања. Ви благодарам.

Давам процедурално на колешката Ирена Стерјовска -Локвенец.

**ИРЕНА СТЕРЈОВСКА -ЛОКВЕНЕЦ:**

Почитуван Градоначалник, Претседател на Советот, колеги советници, денеска гости на оваа седница. Најпрво да Ви се извинам Вас, за тоа што денеска го гледате и да се извинам на целата јавност која што електронски има можност, тоа беше целта да ја зголемиме транспарентноста на работењето на овој Совет, имаат можност денес сите да не гледаат. Но денеска сите се сведоци дека се злоупотребува овде говорницата на Советот на Општина Прилеп. И навистина како кординатор на советничката група на Вмро Дпмне и коалицијата, реагирам. Затоа што два часа го злоупотребувате Советот. Не можиме да почниме да работиме по дневен ред. Го злоупотребувате правото на процедурален збор, правото на збор, правото на советничко прашање. Навистина ова излегува надвор од здрав разум. Ве молам пред се да се почитуваме и да не довикуваме. Во овој момент од два часа ние имавме прилика да довикуваме многу повеќе од вас, меѓутоа навистина треба да покажиме овде една политичка коректност пред се. Па и ќе викаме овде од говорница за тоа што треба. Значи покажете тоа што треба. Значи покажете една политичка корекност. Овде ни правите “филинг бастеринг”..ги користите сите алатки што и не ви се како алатки да не злоупотребите како Совет. И навистина влегувате во една дискусија која што не покажува ниво на советник. Извинете колега ама, дури ние и не треба можеби да се извинувам. Ја прекршувате процедурата во секој поглед, не дозволувате да почни со работа Советот на Општина Прилеп кој што денес има обемен дневен ред за работа. Вие не дозволувате нити да почни овде од место дофрлувате закани дека нема ни да почни со работа дневниот ред.

Ви благодарам.

**ДЕЈАН ПРОДАНОСКИ:**

Благодарам. Повелете по однос на одоговорот. Процедурално имаше, нема право на реплика. Дали имате одговор на прашање...немате право..

Точно така, во текот на предметната расправа ќе си бидат тука претставниците на јавните претпријатија, ко ќе се отвора точките на дневниот ред ќе имате право да му ги поставите сите прашања кои што ви се отворени. Точно така. Советнички прашања како што ви прочитав согласно член 28 од Деловникот за работа се поставуваат до Градоначалникот за да се искористи неговото присуство и треба да биде... Вие ќе го прашате директорот на јавното претпријатие ко ќе се разгледува точката на дневен ред која што е предлог од јавното претпријатие.

Ви благодарам.

По првата, втората, третата и .... не се јавивте за процедурално... во кој дел е прекршена процедурата сега? Повелете.

**МЕТОДИЈА КОСТОСКИ:**

Вие Претседателе рековте предмалку дека ова е делот од седницата каде што ние како советници поставуваме прашања до раководителите на јавните претпријатија и...

**ДЕЈАН ПРОДАНОСКИ:**

Рековме советнички прашања. Утврден е Статутот советнички прашања согласно Деловникот за работа согласно член 28 од Деловникот за работа.

**МЕТОДИЈА КОСТОСКИ:**

Пак изгледа не се разбираме. Дали Вие рековте дека ова е делот од седницата каде што ние како советници поставуваме прашања до раководителите на...

**ДЕЈАН ПРОДАНОСКИ:**

Советничко прашање, а советничко прашање е определено согласно Деловникот за работа и согласно член 28.. И процедурата не е од тука. Прочитајте го Деловникот.

**МЕТОДИЈА КОСТОСКИ:**

Еве сега ова е ново нешто затоа што до сега имавме прилики да поставуваме прашања до раководителите... Ве молам да не ја сецкаме сега цела реченица.

**ДЕЈАН ПРОДАНОСКИ:**

Ве молам не дофрлајте од место.

**МЕТОДИЈА КОСТОСКИ:**

Досега на сите седници кога сме имале право да поставуваме прашања до раководителите на јавните претпријатија, сме поставувале две, три и четири во зависност од потребите. Не можи јас да дознам нешто во едно прашање. Или сакате едново прашање да биди составено со 20 прашања па после да одговарате.

**ДЕЈАН ПРОДАНОСКИ:**

Почитуван колега, значи претходно советничките прашања не беа определени дали ќе бидат на крајот, на почетокот и се користеше институтот советничко прашање додека се разгледуваа предметните точки. Сега се договоривме сите заради реакцијата Ваша, заради присуство или отсуство до некој што треба да биди поставено прашањето, да бидат на почетокот или на крајот на седницата. Одлучивме дека треба да бидат на почетокот на седницата. И сега на почетокот на седницава тие што имавте права ги искористивте да си ги поставите советничките прашања. Овие се работи по однос што се однесуваат на јавното претпријатие. Јавното претпријатие има предложено овде неколку точки и нема да ви биди скратено правото во тие 10 минути додека го имате правото на збор да го прашате претставникот од јавното претпријатие она што ве интересира. И тука можи да вклопите 5, 10 колку што имате во времето да вклопите прашања.

**ИВАН ЈОВАНОСКИ:**

Абе, пред да дојдите на власт се китевте со то транспарентност. Сега се плашите бе човече да прашам нешто. Се плашите каков одговор ќе добијам. Пази, гледам овде ишарети дали да одговорам или не. Значи јас ко ќе поставам овде прашање, јас барам да ми биди одговорено за да знам дали да гласам за или против. Значи нешто ме интересира околу тоа.

А иначе Претседателе убо го дефинира, на почеток на седница, советнички прашања. Еве го почеток на седница, еве советнички прашања. Членот што го читаше од Деловникот се однесува на советнички прашања кон Градоначалник, а не за советнички прашања кон раководители на јавни претпријатија или училишта. Или јас можам Вас да Ве прашувам. Што не Ви е јасно дека овде сте дојдени на отчет сите. Јас можам да ве прашам 50 пати деловнички законски, не два, не ме ограничува то ништо.

А она политичка корекност, која црна политичка корекност бе? Вие законов го акате од земја и барате да нема гнев кај некој? Не бе другар....па во однос на работата на Совет. Јас работам во однос на работата на Совет, јас прашувам. Зошто? Затоа што некој од граѓаниве ме прашал мене за да прашам овде. И еве сега прашувам, али одговор не добив од никого. Сакате да ги поставам уште еднаш прашањава што ги поставив претходно? Да ве потсетам да ми одговорите сега, па ко ќе дојдат точките на дневен ред да видиме како ќе гласаме. Прееска иначе исто ми го скративте правото, јас имав предлог за измена на дневен ред. Исто како сега се напрај дека не ме слушаш, не се јави. Како не се јавив? Да се дерам, значи јас најмногу се дерам, најмногу се слушам, не можи да не ме слушниш.

**ДЕЈАН ПРОДАНОСКИ:**

За процедурално се јави за збор. И еве објасни ја процедурава..

**ИВАН ЈОВАНОСКИ:**

Не, претходно, значи претходно за дневниов ред. Јас барав измена на дневен ред. И ти го кладе дневниов ред на гласање и толку рече помина. И која политичка корекност овде, нема политичка корекност бе лујѓе. Значи пак ми е прашањето, зошто автобус вози до Гентерм, кој го плаќа тој? Сега да ми се одговори тоа, не по две недели писмено.

**ДЕЈАН ПРОДАНОСКИ:**

Ви благодарам. За процедурално се јавивте. Повелете со одговор.

**ЗОРАН ЈОВЕСКИ -Директор на ЈП за ПУП:**

Значи благодарам уште еднаш за прашањето. И вака едно да ви кажам, значи за Гентерм возат автобусите со претпријатијата и со било кое друго претпријатие. Конкретно за Гентерм ни е веќе 4та година како вози. Договорот годишно се обновува. Договорот е некаде 90тина илјади денари за превоз на вработени лица три пати дневно. Значи тој си е договор потпишан од не знам од кога, годишно се обновува. Ние последно покачување баравме на цена од Гентерм. Зошто да не вози не ми е воопшто јасно прашањето. Не се разбираме. Значи јас неколку пати и претходниот одговор ко го дадов, го викнав, заедно закажавме средба со Претседателот на Синдикатот за начинот на извршување на штрајкот, ако можиме да го поделиме во интерес на граѓаните. Ни дозволи само еден автобус да вози градска линија, тоа Ви го кажав. Значи со одлука нивна, слободно, со документи ете слуша и јавноста, со одлука на Синдикатот на ССМ, 10% животозагрозувачки. Во случајов со четирите градски доби 25%, не 10%, то беше максималистички што го увидовме да вози. Значи Ви кажувам одговорно, документи ќе ви доставам за начинот на извршување на штрајкот на ССМ од Скопје, од Дарко Претседателот. Значи затоа работиме со еден, значи јас го повикав на разговор, на средба да го омекниме ставот да возат три, четири автобуси, да возат повеќе. Ова Ви го тврдам одговорно, единствено решение за нивно покачување во моментот беше премин од правилник на колективен. Значи колективно ги имаше условно кај шоферите 1.60 коефициент за тежина, а во правилникот 1.48 и врз основа на тој премин кој што некни го изгласавме на Управен одбор да преминиме на колективен договор, тие ќе добијат покачување. И за тоа имате ако сакате да проверите, еве овде ќе ви доставам два вида на решение, старото решение и новото со покачувањето, со преминот на колективниот договор. Така и Ви кажав, значи во тој дел тие се решенија направени, треба да си ги подигнат. Значи тоа Ви велам, соопштенијата одат циркуларно, последното Вие го прочитавте, вратете наназад ги известуваме граѓаните. Немојте да мислите дека не беше спремен и не сакаше да вози. Немојте да мислите. Еве ви велам, и денеска имаме состанок со Претседателот на Синдикатот повторно, да видиме што можиме да сториме. Значи Ви го велам одговорно тој дел. Не знам друго. Колективниот договор на комунални дејности го предвидува коефициентот со кој што, ете добиваат покачување. Повеќе од тоа не можиме. Бараат средиште, ако најдиме решение, ма да јас мислам дека сме на крај на решение. Очекувам за ден, два да почни активно се. Тоа е не знам друго, кој друг одговор би Ви го дал. Што се однесува до шоферите тие редовно идат на терминал, седат таму, два пати се потпишуваат, имаат активност, како начин на одвивање на штрајк.

**ДЕЈАН ПРОДАНОСКИ:**

Ви благодарам за одговорот. Продолжуваме со работа. По првата, втората, третата и четвртата точка...

Повелете со Вашето второ советничко прашање.

**МЕТОДИЈА КОСТОСКИ -советничко прашање:**

Исто до директорот на ЈП за ПУП. На веб страната од Општина Прилеп постои гис портал, една алатка така на граѓаните да им биди полесно да се снајдат, таа со години стагнира и речиси е празна, нема никакви информации, затоа прашувам кој е одговорен за ажурирањето на податоците во гис порталот објавен на веб страната од Општина Прилеп?

Благодарам.

**ДЕЈАН ПРОДАНОСКИ:**

Ви благодарам. Се надевам службите го прибележаа прашањето и дека ќе дадат соодветен одговор.

Во кој дел е сега нарушена процедурата за да ви дадам за процедурално? На поставено прашање, нема ништо што...која процедура?

**ИВАН ЈОВАНОСКИ:**

Значи прееска спомнавте дека Советот немал ингеренции да напрај притисок на општинската администрација да завергла, да напрај нешто. Јас не знам од кај го ископа ова. И ако е така тогаш која е поентава да сме овде. Точки на дневен ред не можи да поставиме, предлози не можи да поставиме, ништо едноставно не можи да предложиме наше, не можиме администрацијава да ја напниме да почни нешто да прај, тогаш што прајме ние овде? Тогаш седете си вие 14 души колку сте ДПМНЕ и нека тера. И онака тера, ко дрон. Е сега мене ми е прашањево, кој е одговорен во ИТ сектор ваљда не знам, што му е отворена порта 636 тсп лда пссл..ова е голем пропуст. Отворена порта 3389 тсп опен, отворена порта 368...

**ДЕЈАН ПРОДАНОСКИ:**

Дали ова е во согласност со прекршувањето на процедурата?

**ИВАН ЈОВАНОСКИ:**

Да, ја кажав прекршувањето на процедурата, сега имам прашање. Значи кој е одговорен за одржување за сајтов на серверов..

**ДЕЈАН ПРОДАНОСКИ:**

Го прашавте прашањето, еве ако го обезбедат тој што треба да го одговори, ќе дојди ќе одговори..

**ИВАН ЈОВАНОСКИ:**

Не, мора да дојди бе човече. Како да го обезбедат, значи го повикувам да дојди. Значи то е притисоков што треба да го прај Советот на администрацијава. Како Вие ко ќе повикате некој од администрација иди? А ние ко ќе повикаме, добро продолжуваме понатаму. Знајш шо треба сега? Да го викнам Драге Звездакоски да биди присутен и секоја конто картица да ја читаме овдека од буџет. Колку пари се расфрлани..

**ДЕЈАН ПРОДАНОСКИ:**

Не знам која Ви е целта...очигледно е дека нема..како да Ви кажам, не Ви носи поени ова што го прајте...

**ИВАН ЈОВАНОСКИ:**

Кој црни поени..јас спречувам кражба бе другар овде бе... Ти дали знајш дека Советов има потрошено 96.000 денари на мобилни телефони. Јас немам мобилен телефон. Кој има од Вас линија, картица од општина? Колкумина имате?

**ДЕЈАН ПРОДАНОСКИ:**

Ве замолувам се јавивте за процедурално..Еве ја точката, ќе дојди на дневен ред кај што сметате да зборувате..

**ИВАН ЈОВАНОСКИ:**

Ама чекај сега малку, нели на почеток на седница се поставуваат прашања? То убо го кажа прееска. Три пати го напомена. И еве поставуваме прашања.

**ДЕЈАН ПРОДАНОСКИ:**

До кога ќе го прајме ова, до бесконечност не можи.

**ИВАН ЈОВАНОСКИ:**

Дури имаме прашања.

**ДЕЈАН ПРОДАНОСКИ:**

А зошто во еден блок не ги поставивте сите прашања?

**ИВАН ЈОВАНОСКИ:**

Затоа што сакам да ми се одговори прашање по прашање. Ама очигледно не оди. Значи барам да ми се одговори човече. Не ми се одговори ни за автобуси конкретно, ме шалта од спунтој дриблерски, некој одговор безвеза.

**ДЕЈАН ПРОДАНОСКИ:**

Ви благодарам. Напуштете ја говорницата.

**ИВАН ЈОВАНОСКИ:**

Не е благодарам, значи чекај малку. Ќе ја напуштам говорницава човече ко ќе ја напуштите Вие таа корумпираност што ја имате. Значи не можи море вака бе лујѓе. Ова е легален криминал што се прај.

**ДЕЈАН ПРОДАНОСКИ:**

За тоа има институции. Поднесете си до институциите.

**ИВАН ЈОВАНОСКИ:**

Институциите се нефункционални. И ако Советот..

**ДЕЈАН ПРОДАНОСКИ:**

Советот не можи да ги попрај институциите и институциите на системот. Да се држиме до работата и до ингеренциите на Советот.

**ИВАН ЈОВАНОСКИ:**

Абе човече дали Ви е сеедно дека 96.000 денари се потрошени на мобилна телефонија од Совет, а никој нема мобилен телефон. Кај се потрошени?

**ДЕЈАН ПРОДАНОСКИ:**

И за то имаше дебата и дискутиравме, за тоа сте во заблуда, ама ќе си одговорат тие што треба да одговорат.

**ИВАН ЈОВАНОСКИ:**

Да де во заблуда сме, само 7 бројчина испаднаа.

**ДЕЈАН ПРОДАНОСКИ:**

Ве молам тоа ќе си го поставите како прашање. Следна е точкава на дневен ред, ко ќе ја отвориме ќе си поставите.

**ИВАН ЈОВАНОСКИ:**

Абе еве го поставувам.

**ДЕЈАН ПРОДАНОСКИ:**

Сега се јавивте за процедурално, така барем најавивте. И за процедурално...

**ИВАН ЈОВАНОСКИ:**

Така де, после процедуралното се јавувам за збор. За прашање, и еве сега се јавувам за уште едно прашање. Да не одам напред назад. Не е против деловнички. Значи прашањето ми е, колку бројчина има на име на советници, колкава е претплатата месечна? Во три месеци се потрошени 96.000 денари мобилна телефонија. За општинава исто за телефонија и факс не знам колку беа, 800 илјади денари. Каква линија имате бе лујѓе бе Вие? Што линија е таа? Значи барам да ми се објасни каква линија има и какви мобилни претплати имате, а ги немаме, а се плаќа во Телеком. Е така се спонзорира.

**ДЕЈАН ПРОДАНОСКИ:**

Ви благодарам. Повелете со одговор од секторот за финансии и со ова сметам дека повеќе од исцрпена.. ..така ко ќе дојдат точките на дневен ред ќе си поставите прашања.Не, не. Заврши тоа со советничките прашања.

**ДРАГЕ ЗВЕЗДАКОСКИ- Раководител на Сектор за финансии:**

Почитуван Претседател, почитувани советници, почитуван Градоначалник. Во однос на советничкото прашање на г-динот Јованоски за потрошените 90тина илјади денари односно 96, како што тој ги кажа. Го поставувате прашањето, плус бевте кај мене во канцеларија Ви дадов детално образложение. Сакам овде, бидејќи го поставивте пред Советот да го кажам тоа што го кажав и в канцеларија ко бевте кај мене. Значи кај мене в канцеларија можи да дојди секој граѓанин и да побара било каква информација. Дојдовте, побаравте и ви дадов еден куп информации. Не го жалам своето време кога сакате да дојдите Ви стојам на располагање за сите одговори што ги имате како прашања што Ве мачат Вас. Значи никогаш нема да ја затворам вратата за било кого и Ви стојам на располагање. Во однос на конкретното прашање, јас Ви кажав усно одговор, ќе Ви го повторам овде да го слушнат сите, а ќе го добиете во писмена форма конечниот одговор на прашањето. Имено се работи за следново- претходниот надзорен одбор по орган кој што го следеше извршувањето на набавката на услугите за мобилна телефонија, секој месец даваше извештај за потрошените телефонски услуги за секој вработен во општинската администрација, Градоначалникот, Советот и вработените во ТППЕ. Врз основа на тој извештај месечен, ние во Секторот за финансиски прашања му задржуваваме од платата на вработените, односно од надоместокот на советниците за секое она пречекорување над дозволениот лимит со одлуката која што е валидна. Со смената на надзорниот орган прекина да иди извештајот од надзорниот орган. По Ваше барање беше откриено, кога Вие дојдовте кај мене, откриено беше дека не иди никаков извештај во финансии и при тоа моите колешки раскнижувале, бидејќи фактурата за мобилна телефонија иди една фактура, а ние во книговодство ја делиме према советниците 27 и направените трошоци по доставен извештај, ја плаќаме, тој дел од таа фактура ја плаќаме од програмата Совет од конто 421 320. За вработените од општинската администрација нормално програма-општинска администрација, за Градоначалник од градоначалник, и за вработените од ТППЕ од програмата за противпожарна заштита. Направен е пропуст со немање на информации до колешките од Одделението за сметководство и Ви кажав и Вас, и пред сите во Советов кажувам дека е направен технички пропуст. Ќе се исправи тој технички пропуст со доставување на месечните извештаи за изминатиов период од Надзорниот орган. Ќе се изврши прекнижување , односно сторнирање на расходот кој што е неправилно распределен и исплатен од програмата А0 Совет. Конкретно ќе добиете писмен извештај за се што е направено од овде Ви тврдам и тоа е како забелешка која што заедно, во однос на Вашето прашање во посетата кај мене го откривме како пропуст. Затоа што ние не знаеме во финансии ако немаме извештај колку советници користат службен телефон. Во минатиот состав користеа сите 27 советници.

Благодарам.

**ДЕЈАН ПРОДАНОСКИ:**

Ви благодарам. Сега за што се јавувате?

**ИВАН ЈОВАНОСКИ:**

Не бе човече, значи советничко прашање.... А зошто, на кој основ да не ми дај. Прашање е, на кој основ да не ми дај. Ма јас Ви кажав седницава нема да почни. Па намерно го прајме. Значи нема да почни. Нема да помини овој криминал. Училиштава можи, ама овие јавниве претпријатија и општина нема шанси. Можи да си ги прешалташ точкиве за...

**ДЕЈАН ПРОДАНОСКИ:**

Сега вака, ако имате дополнителни прашања повелете за Секторот за финансии и завршуваме со блокот на советнички прашања.

**ИВАН ЈОВАНОСКИ :**

Не можи да завршиме..течи едноставно. Звездакоски значи јас сум скроз задоволен од Вас, немам никакви забелешки, никаква вина не гледам во тебе. Го увидовме значи тоа што беше 96.000 платено фактички на грешка и рековте не знаевме едноставно иди фактура. Како тоа едноставно иди фактура по дефолт. Мене ме интересира кој е одговорен да знај, да е информиран дека има 27 броја, дека има 50 броја, кое е тоа лице одговорно? Јас не Ве повикав Вас дирекно, туку тоа лице го повикав. Кој е одговорен за, не знам, комуникации во општинава или не знам како се вика ова работно место. Значи како можи општинава да не знај со колку броеви поседува или едноставно иди фактура од Телеком и ја плаќам. Тоа не ми е јасно мене. Не знај општинава со каков имот поседува. Што знај? И кој е крив? Администрацијава. Па дајте да ја притисниме администрацијава.

**ДЕЈАН ПРОДАНОСКИ:**

Завршивте со дополнителното прашање?

**ИВАН ЈОВАНОСКИ:**

Да, сакам да дојди одговорното лице да кажи што се дешава овде. Кај се потрошени овие 96.000денари и за што се потрошени? А да, ќе се испрај на наредниот, ајде да речам, табела во ексел, ќе се прешалта одавде оданде, од таму ваму, ама парите ги нема. Во расход се парите. Парите ги нема. Имам и уште едно прашање.

**ДЕЈАН ПРОДАНОСКИ:**

Немате право на повеќе на прашања. Немате повеќе право. Ги потрошивте, ги злоупотребивте сите услови кои што беа дадени на оваа седница. Ако имате дополнително да одговорите г-дине Звездакоски во ред...

**ИВАН ЈОВАНОСКИ:**

Не таман си е со Звездакоски. Нема што...

**ДЕЈАН ПРОДАНОСКИ:**

Ако не Ви благодарам. Ве молам да ја напуштите говорницата. Да продолжиме со работа.

**ИВАН ЈОВАНОСКИ:**

Јас ќе ја напуштам говорницава и ќе ви прогледам низ прсти и овој пат, нареден пат нема шанса да мрдните.

**ДЕЈАН ПРОДАНОСКИ:**

Ви благодарам.

**ИВАН ЈОВАНОСКИ:**

Не благодарам. Не ми треба благодарам. Нема шанси да мрдните.

**ДЕЈАН ПРОДАНОСКИ:**

Ви благодарам. Напуштете ја говорницата Ве молам.

**ИВАН ЈОВАНОСКИ:**

Не да ја напуштам, туку си заминувам.

**ДЕЈАН ПРОДАНОСКИ:**

Ви благодарам.

По **1та, 2та, 3та и 4та** точка од дневниот ред

-Одлука за проширување на средствата на Буџетот на ЕЛС Општина Прилеп за 2022 година.

-Одлука за измена на распоредот на средствата на Буџетот на Општина Прилеп, за 2022 година.

-Квартален извештај за извршување на Буџетот на Општина Прилеп за втор квартал од 2022 година.

-Одлука за давање согласност на Годишниот план за вработување во 2023 година на ЕЛС Општина Прилеп.

Пред да отворам претрес ја повикувам Претседателката на Комисија за финансирање и буџет г-ѓа Ирена Стерјовска -Локвенец да го поднесе извештајот по однос на овие точки. Повелете г-ѓо Стерјовска -Локвенец.

**ИРЕНА СТЕРЈОВСКА -ЛОКВЕНЕЦ:**

Благодарам Претседателе. Комисијата за финансирање и буџет на 25.08. ја одржа комисијата на која што на дневен ред беа и предлог одлука за проширување на средствата на буџетот на Општина Прилеп за 2022година, второ предлог- одлука за измена на распоредот на средствата на буџетот на Општина Прилеп за 2022година. Трета точка предлог- одлука, предлог квартален извештај за извршување на Буџетот на Општина Прилеп за втор квартал од 2022 година. На оваа Комисија на која што беа присутни четворица советници и претставник од Секторот за финансии беа образложени овие точки. Всушност станува збор, првата точка предлог одлука за проширување на средства во висина од 67.280.000 денари средства со кои што се проширува буџетот на Општина Прилеп и со тоа единките корисници на буџетот на Општина Прилеп ќе можат да ги користат, пред се за режиски трошоци, за електрична енергија, течни горива како и за капитални инвестиции. Минатата седница на Совет ако не се лажам ја започнавме, беше на дневен ред оваа точка, но ја имавме тргнато од дневен ред, се со цел да го почекаме ребалансот на Владата, во собрание кое што требаше да помини на Р.Македонија, за да видиме што предвидува ребалансот на Р.Македонија за 2022година, каде што видовме дека се предвидени средства кои што ги опфаќаат зголемувањата на платите на работниците во средното и основното образование. На тој начин се ослободија средства да можат овие да се искористат за други намени, како што спомнав за покривање на трошоците за електрична енергија, течни горива онаму каде што најмногу ќе биди проблем наредниов период како и за капитални инвестиции со цел да се подобрат условите за функционирање на основните училишта.

Втората точка, предлог- одлука за измена на распоредот на средствата на Буџетот на Општина Прилеп за 2022 година, станува збор за прераспределба на средства во висина од 13 милиони денари. Средства кои што 12 милиони денари ќе бидат прераспределени за да може да се покрија трошокот за електрична енергија или јавно осветлување и 1 милион денари за завршување на реконструкцијата на објектите што се под трибинскиот дел на стадионот “Гоце Делчев”.

Третата точка предлог- одлука, предлог квартален извештај од каде што точно може да ги видиме податоците со кои што завршен овој квартал заклучно со 30.06.2022година.

Овие точки едногласно од четворицата советници беа усвоени и предлагаме до Советот на Општина Прилеп денеска да бидат усвоени.

**ДЕЈАН ПРОДАНОСКИ:**

Ви благодарам за извештајот. Отворам претрес по овие точки. Дали некој се јавува за збор? Повелете г-дине Ѓорѓиоски.

**АЛЕКСАНДАР ЃОРЃИОСКИ:**

Почитуван Градоначалник, почитуван Претседател на Совет, колеги советници, почитувани гости, медиуми. По предлог одлуката за давање согласност за Годишен план за вработување во 2023 година во ЕЛС Општина Прилеп ни беше доставена до нас, зголемување на бројот на работни места за 2023година во општинската администрација за нови 45 работни места. Тоа беше доставено до нас од страна на Градоначалникот на Општина Прилеп и овие нови планирани вработувања за следната година се според две причини. Едната причина зголемување на надлежностите на институцијата или обемот на работа на организационата единица и втора причина пензионирање или најавено заминување. 36 работни места од овие 45 се по основ на зголемување на надлежностите на институцијата или обемот на работа во организационата единица. Надлежностите на Општина Прилеп во овие 10 месеци во ниеден аспект не се зголемени во споредба со тоа што беше пред 10 месеци, а исто така според она што гледаме обемот на работа на Општина Прилеп воопшто не е зголемен. Општинската администрација на Општина Прилеп има задача да ги опслужува граѓаните на Општина Прилеп, односно оние кои што ја даваат платата на вработените во Општина Прилеп од каде што ние ги црпиме нашите паушали. Сакам да прашам, да ми одговори Градоначалникот, како подносител на овој Годишен план за вработување, кои се тие, кое е тоа зголемување на обемот на работа на Општина Прилеп за да се бара нови 36 вработувања? Ако земиме дека 140 има вработено моментално во Општина Прилеп, тоа е зголемување за некаде околу 30% на општинската администрација по основ на зголемување на обемот на работа. Ако земиме дека на новиот попис Прилеп во споредба со 2002година има 9.000 жители помалку кажете ми како е можно градот да се намалува, а обемот на работа да се зголемува. Финансиската конструкција за вработување на овие нови 36 лица е 11.714.430 денари или помалку од 200 илјади евра годишно за овие нови вработувања кои освен за некојси внатрепартиски задоволувања на апетите, јас не гледам никаква оправданост тука. Заедно со пензионираните и наредните заминувања во пензија, според овој План за вработувања за 2023година ќе се потрошат 15.182.430денари, 250.000 евра ќе се потрошат за 45 нови вработувања и 40% зголемување на општинската администрација. Јас не знам стварно што толку работа во општина, за 40% нови луѓе се нема кај да седа, нема.. нема бироа толку. 250.000 евра се трошат на нови вработувања а секој ден слушаме кукања како се бараат пари од централен буџет, како бараат јавните комунални претпријатија, како општината бара помош од Владата за електричната енергија, а во ист момент се трошат 250.000 евра годишно за непотребни вработувања кои што тие пари можат далеку поконвенционално да се искористат од буџетот.

Уште еднаш сакам Градоначалникот да ми одговори кое е тоа зголемување на надлежностите на оваа интистуција или кое е зголемувањето на обемот на работа на оваа институција. Е сега предлог одлуката за проширувањето на средствата на буџетот на ЕЛС Прилеп. Од оваа говорница посебно од Претседателката на Комисијата за финансирање и буџет се изнаслушавме за некакви долгови остаени на Општина Прилеп и сега излегува дека наеднаш 1.100.000 има префрлено средства од 2020 година кои се на располагање на Општина Прилеп од централниот буџет на државава. Не слушнав пофалба овај пат. Во прераспределбата на овие, да речам средства, кои што треба да се искористат за основно, средно образование, за библиотекарство не видов дека ќе се субвенционира оброкот за основци, она што беше Ваше предизборно ветување. 1ви септември е четврток. Нема на 1ви септември децата да добијат бесплатен оброк во училиште, така да уште едно пропаднато излажано предизборно ветување. 10 месеци власт на овој Градоначалник и на Вмро Дпмне во Општина Прилеп во Прилеп реконструирано три училишта, гимназијата, медицинско училиште и хемиското училиште. Сите три училишта се реконструирани од Централниот буџет на државава. Ниедно училиште не е чепнато во овие 10 месеци од локалната власт. Значи образованието во Општина Прилеп е запоставено, катастрофално во овие 10 месеци, освен правење на некакви ситни сопки па и не толку ситни, крупни сопки на директорите кои што не се по ваш терк. Зошто уште еднаш во оваа одлука за проширување на средствата на Буџет на Општина Прилеп не е предвидено бесплатен оброк на основците?

Ви благодарам.

**ДЕЈАН ПРОДАНОСКИ:**

Ви благодарам. Повелете за збор Градоначалник.

**БОРЧЕ ЈОВЧЕСКИ -Градоначалник:**

Ви благодарам. Во однос на поставеното прашање за Годишниот план за вработување, нема потреба да ја спомнуваме максималната цифра на лица, 45, и максималната сума. Овие се планирани во случај на пензионирање, заминување, не дај Боже смртни случаи. Па Вие се држите само за тие 45, претпоставувам случајно ангажирани вработувања. До сега на најтранспарентен начин немаме ниту едно интерно вработување, сите се надворешно ангажирани преку Агенција за вработување. За обврската, за да се донеси Годишен план за вработување, за жал не го спомнувате Вие ланскиот промаршај дека нас не оставивте без можност да ангажираме некого со вработување. Знаете дека појдоа и во пензија неколку лица, некои се откажаа, мислам дадоја отказ, имавме и смртни случаи. Зошто тоа не го спомнувате? Тоа е обврска. Или случајно беше и тоа. Како што знаат да милуваат да кажат, немаа друг избор. Ајде да не спомнувам настани, цитирам од Арачиново, актуелни настани, немаше друг избор. Значи ние можеби еден, двајца, петмина би ангажирале, да зборуваме за тие можности, не за максималниот. Верувајте. И никогаш потранспарентно не било ангажирањето на овие вработувања. Значи дали има некој со интерен оглас ангажирано? Сето е со надворешен за потребите се разбира. До лани се жалевме дека нема ниту една легализација направено. Или минимално во 4 години на прсти се бројат. Тоа ангажирање навистина е потребно и ќе биди потребно. Ние можеме да се пофалиме, имаме и анализа, правиме, ќе видите за колку време се одговорени голем број од легализациите кои што со години чекаат. Не велам од пред 2, 3 години, 4 само, има и од пред 10 години.

Ви благодарам.

**ДЕЈАН ПРОДАНОСКИ:**

Ви благодарам. Повелете со реплика.

**ИРЕНА СТЕРЈОВСКА -ЛОКВЕНЕЦ:**

Денес на дневен ред имаме точка каде што разгледуваме за проширување на средствата на буџетот за 67.280.000 денари. Јас жалам што колегата советник направи една таква можеби неумесна паралела со тоа што јас го имам изјавено преку прес конференција, каде што зборувам за фактичката финансиска состојба во која што ја затекнавме Општина Прилеп, при примопредавањето во 2021година, после завршувањето на локалните избори. Зборував јас на таа прес конференција, точно, за финансиската состојба со која што ја оставивте општината во висина од 292.562.164 и напоменав точно што ја сочинува структурата на овој долг, како што се тековни обврски, долгорочни обврски, преземени обврски по јавни договори, по јавни набавки склучени во тој период, како што се тековни обврски 32 милиони, извините што ве оптеретувам со бројки и цифри, 32.196.697 денари, долгорочни обврски 112.415.339 денари, обврски по договори за јавни набавки 147.950.128 денари или вкупно салдо од 292.562.164 денари. Така да, навистина не ми е јасно оваа паралела која што денеска сакате да ја поврзувате со проширувањето на средствата кои што го вршиме врз основа на пренесени вишоци од 2020 година. Но сега тука ќе, јас како позитивен човек пред се, ќе најдам една оправданост за Вас затоа што можеби не сте биле советник во минатиот состав на Советот, можеби не сте ја следеле, затоа што не беше транспарентна седницата на Советот, не сте ја следеле работата на Советот, колегите кои што биле во тој состав не ве информирале, не ве запознале дека во 7ми месец во 2021 година беше направена една распределба на средства од овие вишоци од 2020 година кои што беа распределени за изградба на базент. Но одлука или одобрување од Влада добивме само за 20милиони денари. Јас жалам што и тие кои што ги добивме мислам дека во септември ако не се лажам таа одлука на Влада, можи поточно Драге да кажи...

**ДЕЈАН ПРОДАНОСКИ:**

Ви благодарам. Помина времето, Ви благодарам, држете се за времето.

**ИРЕНА СТЕРЈОВСКА -ЛОКВЕНЕЦ:**

Само да завршам... во ред, мислава. Можи да кажи попрецизно и жалам што ние не успеавме во тој период од октомври, ноември, декември откако беше преземена локалната власт да ги искористиме тие 20 милиони. Така да навистина неправилна и невкусна денеска паралела направивте со тоа како ја оставивте општината и што денес ги прошируваме и ги ставаме во функција на располагање на единиците на локалната самоуправа.

**ДЕЈАН ПРОДАНОСКИ:**

Ви благодарам. Повелете за збор.

**ИВАН ЈОВАНОСКИ:**

Види сега вака Ирена, не ти е јасно со која паралела го поврзуваме муабетов во врска со проблемов со вработувањево. За тоа зборуваше... Види сега, значи не значи некој дека со стаж од 12 години што е пораснат во општина овде е поопасен и знај поубо да удира од некое ново дете што е појавено.

**ДЕЈАН ПРОДАНОСКИ:**

Ве молам од место...

**ИВАН ЈОВАНОСКИ:**

Многу умешни зборови користиш, мудри така, ама сама си прајш сопки. Го оправдуваш ова, ајде да речам во наводници, резервација на средства, во случај на нешто да се деси, па да треба да вработиме 40 души. Е сега, лупате пари таму, а се жалиш дека општинава била остаена во минус. Е тука ти е сопката што сама си ја прајш и сами сите си ја прајте. Разбираш? Не внимавате што зборувате, затоа што одите по напишано сценарио претходно. И ако излезите од тоа сценарио, Вие се губите. Што е уште поинтересно, не интерен оглас, екстерен оглас, ангажирана приватна агенција за вработување, дали знаете дека таа приватна агенција за вработување зема процент? 14% мислам дека беше. И општината го плаќа тој процент. И да е уште поинтересно, ти како советник си вработена преку приватна агенција за вработување во “Водовод” на некое си фиктивно место советник, консултант за не знам што беше, безвеза нешто. Значи и заменек Градоначалник и советник и во “Водовод” шефица. Толку од мене другари, си одам, пошто нема што да зборувам повеќе, нема смисла.

**ДЕЈАН ПРОДАНОСКИ:**

Ви благодарам, немате право ова беше контра реплика на Вашата реплика. Продолжуваме со расправа по однос на овие 4 точки.

Повелете г-дине Герамитчиоски, имате право на збор.

**ДАРКО ГЕРАМИТЧИОСКИ:**

Почитувани, пред да се впуштам во расправа по содржината на Годишниот план за вработување, најпрво би се надоврзал на излагањето на колегата Никола Мариновски, за формално правните недостатоци на образецот на Годишниот план. На страна 1 од образецот се забележува дека на местото одобрил нема потпис на Секретарот на општината, господинот Александар Талимџиоски. Согласно Правилникот за систематизација, Секретарот на општината пред се има задача да остварува законито, ефикасно, ефективно работење и раководење со општинската администрација, има обврска да дава упатства, да координира и да насочува во извршувањето на работите, како и да извршува останати надлежности утврдени со закони. Не е никаква случајност што на образецот за Годишниот план за вработување стои неговото име на местото одобрил. Значи истиот имал законска обврска да го одобри овој план. Па затоа го повикувам да ги образложи причините зошто не го потпишал. После моето излагање барам и пауза како би се обезбедило неговот присуство да ми одговори на моето прашање, зошто не го потпишал образецот за предлог Годишниот план за вработување.

Од содржината пак на истиот, произлегува дека кога се работи за партиски вработувања во општинската администрација за нашата општина нема криза. Локалната власт знае за енергетската криза поради која секоја вечер половина град е завиен во мрак, знаат за здравствената криза, загрижени се за економскиот стандард, свесни се за поскапувањата на горивата за транспорт, поради што веќе подолг период граѓаните се лишени скоро во целост од општинскиот линиски превоз. Сите јавни претпријатија, доколку не се земат во предвид субвенциите, се загубари и за сето ова се бара финансиска помош од централната власт. Ама за пари за нови вработувања има. За капиталните проекти пак и за ветувањата ќе разговараме повеќе на некоја друга седница. Планирате 45 нови вработувања во општината од кои само неколку работни места се ослободени по основ на пензионирање. Сметам дека на колегата Александар Ѓорѓиоски не му одговоривте на поставените прашања, па уште еднаш ќе поставам прашања. Дали и во кој дел се зголемени ингеренциите и надлежностите на општинската администрација? Дали резултатот од пописот покажа значителен број на зголемување на бројот на населението, па да се очекува зголемен обем на работа. Дали воопшто е направена некаква економско-финансиска анализа за потребата од сите овие нови вработувања или Ве води само инстиктот на задоволување на партиските потреби. Ваквото менаџирање на општинскиот буџет ме потсеќа на изреката на еден поранешен министер кој велеше дека ние трошиме на чоколада, а немаме за леб. Со предлог Годишниот план за вработување во 2023година во Општина Прилеп меѓу другото предвидувате и вработување на раководител на Одделение за внатрешна ревизија и советник внатрешен ревизор. Согласно јавно објавениот правилник за систематизација на работните места во општината до денес освен на хартија никогаш немало формирано Одделение за внатрешна ревизија со раководител и минимален број на внатрешни ревизори кои законот ги бара. Согласно одредбите од член 31 од Законот за јавна внатрешна финансиска контрола, доколку просечниот буџет или финансискиот план на субјектот од јавниот сектор во последните три години изнесувал најмалку 500милиони денари, Градоначалникот го основа Одделението за внатрешна ревизија со најмалку три внатрешни ревизори и раководител на одделението. Согласно член 31, став 2 од истиот закон, минималниот број на вработени во Одделението за внатрешна ревизија не ги опфаќа ревизорите на обука. Што значи, овој закон, јасно предвидел кој може да врши внатрешна ревизија и дека внатрешната ревизија не можи да ја врши ревизор кој е на обука. Ако се имало предвид фактот дека годишниот буџет на општината изнесува 1.4. милијарди денари, тоа значи дека согласно вака предложениот План за вработување не постигнувате ништо, односно не можите да формирате Одделение за внатрешна ревизија, ниту пак со вака предвидените две вработувања во Одделението за внатрешна ревизија би можело во иднина да се врши било каква внатрешна ревизија. Затоа сметам дека вака предложениот Годишен план не може и не смее да се гласа.

Благодарам.

**ДЕЈАН ПРОДАНОСКИ:**

Ви благодарам. Повелете за реплика.

**ИВАН ЈОВАНОСКИ:**

Многу убо го објасна колегава Герамитчиоски со бројки, со закони, со акти, со не знам ти шо, јас не сум правник, јас сум лаик. Накратко, напросто да речам, значи ова ако помини и Претседателот на Совет го потпиши без да биди потпишано од Талимџиоски, то е кривично. Толку.

**ДЕЈАН ПРОДАНОСКИ:**

Ви благодарам. Повелете за збор г-дине Мариновски.

**НИКОЛЧЕ МАРИНОВСКИ:**

Почитувани присутни, денес имаме точка на дневен ред за измена на распоредот на средствата на Буџетот на Општина Прилеп. Со таа измена прилепчани ќе бидат лишани од реконструкција на постоечките улици и изградба на нови улици што значи Прилеп до крајот на оваа година во делот на патната инфраструктура ќе уназадува. Наместо да се пренасочуваат пари од ставките за привремени вработувања и вработувања со договори на дело, општинската администрација реши дека најпаметно е оваа зима да ја поминиме со разорани улици, но сепак со вдомени партиски кадри. Покрај оваа неразумна одлука од кварталниот извештај за реализирањето на буџетот, можиме да забележиме дека прибирањето на даноци затајува или е забавено, што значи полнењето на општинската каса не оди според предвидената динамика. Од друга страна, на расходните ставки можиме да забележиме дека субвенциите за јавните претпријатија приближиле до фантастични 40милиони денари или блиску 60% од планираните средства по тој основ. Тоа само ја потврдува тезата дека јавните претпријатија стануваат се поголем товар за општината. Затоа би сакал да се обратам до Градоначалникот, како главен менаџер на Буџетот на Општина Прилеп, односно парите на граѓаните. Почитуван Градоначалник, на претходната седница Ве замолив да воведите кризен менаџмент во јавните претпријатија, уште еднаш Ве замолувам, уште сега наредете секое јавно претпријатие да изработи план за кратење на своите трошоци. Јавните претпријатија да се припремат за намалени приходи поради лошата финанасиска состојба на граѓаните која допрва ќе се влошува. Секое јавно претпријатие веќе ги крои цените за нивните поскапувања на услугите со што дополнително ќе ја влоши состојбата на семејниот буџет на секој еден прилепчанец. Да се изработат среднорочни и долгорочни планови за јавните претпријатија кои ќе бидат понатамошна основа за изработка на годишните планови. Сегашните годишни планови, програми воопшто не се почитуваат и не можат да се искористат бидејќи се безидејни и безпредметни. Да се утврдат јасни приоритети и да се троши исклучиво за неопходни работи. Почитуван Градоначалник би сакал да ве известам дека и ние и вие добивате штелувани квартални извештаи од некои јавни претпријатија. На крајот на годината тоа сето ќе им се удри од глава кога ќе треба да се изготват завршните годишни сметки, бидејќи нема да бидат во можност проблемите кои ги наталожиле во нареден пресметковен период, односно во нареден квартал. Овие загуби ќе тропнат на вашата врата и Вие ќе треба со општински пари да ги покривате овие загуби. Искрено се надевам дека тогаш ќе имате поголема храброст сите лоши менаџери на јавни претпријатија да ги смените од нивните комотни функции. Како што можи да се забележи од нивните квартални извештаи сите јавни претпријатија имаат зголемени трошоци и генерираат загуби. Без исклучок. Сите јавни претпријатија на претходната страна ги прокнижуваат општинските субвенции и на тој начин прикажуваат привидна слика за успешно работење или остварување на добивка. Во оној момент кога ќе ги потрошат сите нивни пари, како и парите на општината, ситуацијата ќе биде премногу лоша. Оваа општинска власт вклучувајќи ги и јавните претпријатија до денес не гради инстутуции и систем на функционирање. Напротив таа ги разградува. Општинскиот систем во суштина е сведен на повикај пријател. Ако немаш пријател во општина или јавно претпријатие, тешко ти се пишува. Вака деградираните институции се лишени и од знаење и од одговорност, поради вработувања на несоодветни и партиски лица, а не стручни лица кои си ја познаваат работата. На самиот крај би сакал да се обратам до раководителот на Одделението за финансии. Почитуван г-дине Звездакоски, согласно Вашите обврски Ве молам да се потрудите да направите напори да се утврди кредитната способност и кредитниот рејтинг на Општина Прилеп. Доаѓа многу тешка зима која ќе донеси многу предизвици и за општината и за јавните претпријатија. Не можи и неприфатливо е неспособното работење на менаџерите на јавните претпријатија да се компензира преку зголемени сметки на граѓаните. Мора сите опции да бидат предвидени на маса уште пред да не зафати подлабока финансиска криза. Бидејќи тогаш ќе биде касно. Овие како што тргнале, тоа ќе дојди многу брзо. Во иднина Ве молам инсистирајте што повеќе пари да се насочуваат кон капитални инвестиции кои ќе носат нови приходи во општината. Знам дека тоа не е Ваша одлука, но се обраќам до Вас, бидејќи сметам дека сте еден од ретките во оваа администрација кој ме разбира што зборувам. Почитувани колеги од власта, Општина Прилеп има капацитет и потенцијал да се справи со идната неповолна зима која сите домашни светски експерти ја наговестуваат. Затоа кога ќе го правите ребалансот на буџетот да не ви падне на памет да не ја консултирате опозицијата, бидејќи досега од донесените Ваши одлуки општината и јавните претпријатија ги доведовте пред банкрот. Само со заеднички решенија можиме да дојдиме до успех. Од сето ова што го наведов, јас нема да ги прифатам Вашите предлози и ќе гласам против.

Благодарам.

**ДЕЈАН ПРОДАНОСКИ:**

Ви благодарам. Повелете Градоначалниче со одговор на прашањето.

**БОРЧЕ ЈОВЧЕСКИ -Градоначалник:**

Благодарам. Пошто беше прозвана функцијата Градоначалник и локалната самоуправа, во однос на Годишниот план за вработување, уште еднаш ќе повторам, не значи крајниот број 45 вработувања конечни реализирани стварно во оваа година. Верувајте ќе бидат ангажирани онолку колку што ќе има потреба. Малку ми падна чудно и на изглед смешно загриженоста за граѓаните како наеднаш станаа стварно предмет за сожалување дека раководителите на јавните претпријатија штелуваат или спремаат сметки нови за поскапување, а воопшто не е спомната потрошувачката кошничка, не е спомнато покачувањето на горивото, на струјата. Како граѓаните не се потрошувачи во тој домен? Знаете за колку проценти се зголемени потрошувачките, да речам, од платата, издвојувањето за покривање на такви елементарни основни потреби. Добро. Тоа ќе го оставиме сам себе си нека процени, зборувам за загриженоста.

А нереализираните, да речам ...во периодот остварени, споредба е ова на реализираност за нешто во општината кој што собира приходи, можам да споредам со ланската година од 01.01. до 30.06. Можам да набројувам едни добри 15 минути каде што се зголемени остварувањата. Од данокот на плати на вработени лица кај корисници, единечни корисници, од Буџетот на Р. Македонија, единиците на локалната самоуправа и градот Скопје, фондовите основни во законот се зголемени на платата, данок на плати и вработени лица во трговски друштва, јавни претрпијатија кај трговци, кај други правни и физички лица што вршат дејност кој не се единки корисници на буџетот, данок на имот....овие податоци се извадени транспарентно и достапни се и можам да ви ги дадам кога сакате во текот на наредните денови, денеска во интерес на седницата да не должам. Данокот на наследство и подарок...надоместок за уредување на градежно земјиште, само споредба до сега се наплатени 11 милиони, приближно, за споредба со ланската година 3.700.000 и ред ред други. Комунална такса што се плаќа за користење на одржување на јавно осветлување, дозвола за Б интеграција, односно... приходи за закупнини на општински имот, дозвола за геолошки испитувања, дозвола за користење на простор на експлоатација на минерални суровини, дотации од приходи од ддв, надоместок на концесии за експлоатација на минерални суровини и многу многу други. Тоа е показател дека навистина општината работи, собира приходи онолку колку се во можност, а да не зборувам само со што се соочуваат еве сами тука се и раководителите на јавните претпријатија кои што начекаа, не како мојата општина со 5 или 6 милиони евра тековни расходи кои што треба да ги исплатиме. Да не зборувам дека само до сега 25 милиони денари се исплатени на детската градинка која што кога дојдов немаше ниту еден денар исплатено. И тоа на терет на локалната самоуправа. Не е тоа од Министерство за образование и наука, знаеме, мислам да не се повторуваме.

Ви благодарам.

**ДЕЈАН ПРОДАНОСКИ:**

Ви благодарам. Повелете г-дине Мариновски.

**НИКОЛЧЕ МАРИНОВСКИ:**

Градоначалник во делот на прибирањето на даноците. Јас само Ви сигнализирам дека имате намалени прибирање на даноци. Не реков дека општината треба да оди по куќи да му ги собира на луѓето парите за даноци. Туку дека треба да бидите припремени бидејќи граѓаните се осиромашени од повеќе аспекти. Затоа општината треба да направи подруги планови за тоа да се спаси, бидејќи општината и понатаму ќе има се повеќе и повеќе намалени приходи од причина што граѓаните нема да можат да ги сервисираат. Заради тоа. Вие ме разбравте дека јас ја искритикував општината во прибирањето. Општината во прибирањето е единствен начин законски според мене е да почни да ги дава луѓето по извршители. Верувам дека нема да посегните по тоа нешто, али ајде.

Во делот на споредбите кои ги правите за оваа година и за минатата година, кога дојдовте или кога побаравте власта Вие рековте дека ќе не водите напред а не назад. Така да немојте да ни споредувате за нешто што било назад. Ве замолувам да си гледаме напред. За нешто што пред нас ќе не очекува. Во делот на детската градинка, детската градинка беше и во Вашата програма. Вие бевте и претходен советник и Вие точно ја знаевте финансиската состојба на општината. Сметам дека кога сте побарале поддршката од граѓаните сте имале во предвид дека ќе треба да исплатите. Заради тоа што и Вие добивавте квартални извештаи исти вакви какви што ги добиваме и ние и вероватно сте планирале дека тие средства ќе треба да ги платите. Не сме ние виновни за таа ситуација.

Благодарам.

**ДЕЈАН ПРОДАНОСКИ:**

Благодарам. Реплика на зборот на г-динот Мариновски.

**ИРЕНА СТЕРЈОВСКА- ЛОКВЕНЕЦ:**

Колега советник Мариновски и на почетокот на седницава и во процедуралното Ваше излагање и сега кога зедовте збор за точките кои што се од областа на Општина Прилеп, кои што денес ги разгледуваме не пропуштате прилика да зборувате за економската криза која што сите сме на удар, без разлика правни, физички лица. Реален сектор, јавен сектор. Не заборавате едно дека таа економска криза е предизвикана од енергетската криза со која што не добро пред се менаџира Владата во Република Македонија и кризата која што предизвика цената на движење на нафтата по барел. Тоа треба многу добро да им биди на сите јасно и тоа се рефлектира на работата и на општината и на работата на јавните претпријатија, но сигурно и на работата на приватниот сектор, компаниите кои што се и во нашиот град. Тоа многу добро знаете дека сметките за електрична струја го отежнуваат работењето и зошто сакате да ги прикажите директорите на јавните претпријатија како неспособни, зошто? Напротив јас ќе речам неспособна е Владата на Република Македонија. Зошто? Затоа што не добро, уствари општо не се справува со оваа енерегетска криза која што автоматски предизвикува и економска криза. Зошто воопшто не е донесено кои мерки кои што ќе го олеснат работењето на јавните претпријатија, па и на општините, затоа што во минатото сме биле сведоци кога владата во Република Македонија му ги сервисираше долговите на општините. Зошто сега тоа не го прави? Зошто? Затоа што имаат една единствена цел да ги клекнат општините, да ги направат неспособни менаџерите на јавните претпријатија, а тоа можат многу лесно да го направат. Јавните претпријатија секојдневно се борат и фактички се молат пред законодавецот. Само да направи една измена во законот каде што ќе направи олеснување, па да можат тие полесно да се справат со таа енергетска криза за која зборувате. Затоа што законодавецот преминува во законот за јавни претпријатија двојни аршини. За јавните претпријатија каде што оснивач се јавува државата можат да направат да наместат фотоволтаици и полесно да се справат со енергетската криза, додека за јавните претпријатија каде што оснивач се јавува општината не можат тоа да го направат и секојдневно се молат. Ете на тој начин тие ќе се справат со енергетската криза и со целата економска криза па ќе видите колку се способни колку ќе можат да направат и да остават за општината.

**ДЕЈАН ПРОДАНОСКИ:**

Ви благодарам. Контра реплика на г-ѓа Ирена Стерјовска -Локвенец.

**НИКОЛЧЕ МАРИНОВСКИ:**

Колешке ко ќе влегувате во оваа зграда пишува Општина Прилеп, не сме Собрание на Република Македонија. Момент... сега... Дали јас ти викав одоздола? Не. Значи Општина Прилеп, така да зборувајте за Прилеп. Не за државата. Ако вежбате за пратеник ‘24та се изборите почекајте малку ќе добијате. Вие минатата седница..

**ДЕЈАН ПРОДАНОСКИ:**

Ви благодарам. Ај Ве молам од место да нема...

**НИКОЛЧЕ МАРИНОВСКИ:**

Затоа што минатата седница.. внесивте централна политика овде. Минатата седница Вие со вашите гласови..чекајте малку...

**ДЕЈАН ПРОДАНОСКИ:**

Ве молам од место не коментирајте..

**НИКОЛЧЕ МАРИНОВСКИ:**

Вие со вашите гласови го поскапивте ценовникот на “Водовод”. Не моравте да го поскапите. Сега ..за да излезите во пресрет на граѓаните. Еве ние централнава власт и таму сите се ќе испоскапиме, ние ќе го уништиме народот, еве Вие барем една нишка да напраевте, ама Вие почнавте да поскапувате овде. Така беше? За фотоволтаици, само да те потсетам ги спомна, знаете колку правни лица очекуваат решение овде во оваа општина? Не, не...правни лица зборувам. За фотоволтаици да си ја олеснат работата пошто ти ми зборуваше за правни и физички лица. Знаете колку барања се поднесени? Во секторот урбанизам и ги немате одобрено? Мислење треба да дадат. Мислење не давате.

**ДЕЈАН ПРОДАНОСКИ:**

Ви благодарам. Немате право. Вие имате реплика, има право тој што зел збор на контра реплика и тука завршуваме.

Дали некој друг се јавува за збор по однос на овие прашања? Повелете. Имате право на збор.

**МАРИЈА СИМОНОСКА:**

Почитуван Претседателе, почитуван Градоначалник, почитувани советници и сите присутни. Почитуван Градоначалник во однос на Планот за вработување, Вие како раководно лице на институцијата, секогаш е добро нели однапред да бидат сите работи планирани, како и вработувањето, секогаш сум за, за асистенција на граѓаните и за планови на вработување дај Боже да има поголем број на вработувања. Меѓутоа во делот на, Вие кој што го спомнавте, во делот на тоа и за пензионирање дека има ослободени работни места. Во моментов сакам да дадам една сугестија дирекно кон Вас, затоа што голем број на граѓани, а и знам дека и во моментов се повикуваат и лица од дома за обични тековни документи како потврди и слично, па давам сугестија на ваков број на вработени тука во општинскава администрација за нивната поголема ефикасност и денеска ...сметам дека Вие како такво лице можите да му дадете и во овој момент зголемени надлежности и ингеренции со цел подобро и поефикасна општинска администрација.

Ви благодарам.

**ДЕЈАН ПРОДАНОСКИ:**

Ви благодарам. Дали некој друг се јавува за збор по однос на овие точки?

Бидејќи никој не се јавува за збор, ги молам членовите на Советот да се изјаснат.

Кој е "ЗА" усвојување на Одлука за проширување на средствата на буџетот на ЕЛС Општина Прилеп за 2022 година?

..Даде Градоначалникот одговор од говорница. Повелете. Дополнително.

**БОРЧЕ ЈОВЧЕСКИ- Градоначалник:**

Се извинувам јас, помислив дека ме слушнавте со Претседателот на советничката група Ваша, кажав Секретарот е на годишен одмор и е надвор од државата.. Не, јас се консултирав со многу Ваши колеги, еве и времето ќе покажи дека доволно е потписот на Градоначалникот како предлагач за Годишниот план. Така сум известен и консултиран и стојам зад тоа.

Ви благодарам.

**ДЕЈАН ПРОДАНОСКИ:**

Ви благодарам. Уште еднаш..

Кој е "ЗА" усвојување на Одлука за проширување на средствата на буџетот на ЕЛС Општина Прилеп за 2022 година?

Дали е некој "ПРОТИВ"? Дали има "ВОЗДРЖАНИ"?

Констатирам дека со 15 гласови ЗА, 9 гласови ПРОТИВ и 1 ВОЗДРЖАН Одлуката е усвоена.

Кој е "ЗА" усвојување на Одлука за измена на распоредот на средствата на Буџетот на Општина Прилеп за 2022 година?

Дали е некој "ПРОТИВ"? "ВОЗДРЖАНИ"?

Констатирам дека со 15 гласови ЗА, 9 гласови ПРОТИВ и 1 ВОЗДРЖАН, Одлуката е усвоена.

Кој е "ЗА" усвојување на Квартален извештај за извршување на буџетот на Општина Прилеп за втор квартал од 2022 година?

Дали е некој "ПРОТИВ"? "ВОЗДРЖАНИ"?

Констатирам дека со 15 гласови ЗА, 9 гласови ПРОТИВ и 1 ВОЗДРЖАН, Одлуката е усвоена.

Кој е "ЗА" усвојување на Одлука за давање согласност на Годишниот план за вработување во 2023 година на ЕЛС Општина Прилеп?

Дали е некој "ПРОТИВ"? "ВОЗДРЖАНИ"?

Констатирам дека со 15 гласови ЗА, 10 гласови ПРОТИВ, Одлуката е усвоена.

По **5тата точка** од дневниот ред

-Одлука за именување на членови на Општинскиот совет за социјална заштита на Општина Прилеп

Пред да отворам претрес го повикувам Претседателот на Комисијата за опшествени дејности и заштита на правата на децата, г-дин Кире Јоноски да го поднеси извештајот по однос на оваа точка.

Повелете г-дине Јоноски.

**КИРЕ ЈОНОСКИ:**

Добар ден почитувани, почитуван Градоначалник, почитувани колеги, Комисијата за опшествени дејности и заштита на правата на децата во полн состав одржа седница на ден 23.08., вторник, почеток 14часот, по предлог одлука за именување на членови на Општинскиот совет за социјална заштита на Општина Прилеп, едногласно гласаше ЗА. Предлагам точката да биди усвоена.

**ДЕЈАН ПРОДАНОСКИ:**

Ви Благодарам. Отворам претрес по однос на оваа точка. Дали некој се јавува за збор?

Бидејќи никој не се јавува за збор, ги молам членовите на Советот да се изјаснат.

Кој е "ЗА" усвојување на Одлука за именување на членови на Општински совет за социјална заштита на Општина Прилеп?

Дали е некој "ПРОТИВ"? "ВОЗДРЖАН"?

Констатирам дека Одлуката е едногласно усвоена.

По **6тата, 7мата и 8мата** точка од дневниот ред

-Одлука за давање согласност на тримесечниот извештај за финансиското работење на ЈП за ПУП Прилеп за период од 01.04.2022 до 30.06.2022 година

-Одлука за давање согласност на Статурната одлука за измена на Статутот на ЈП за ПУП

Пред да отворам претрес ја повикувам....се извинувам...и

-Одлука за давање на согласност на Годишниот план за вработување во 2023 година на ЈП за ПУП

Пред да отворам претрес ги повикувам Претседателката на Комисијата за финансирање и буџет Ирена Стерјовска- Локвенец и Претседателот на Комисијата за статут и прописи да го поднесат извештајот по однос на овие точки.

Повелете г-ѓо Ирена Стерјовска -Локвенец.

**ИРЕНА СТЕРЈОВСКА -ЛОКВЕНЕЦ:**

Комисијата за финансирање и буџет ја разгледа предлог одлуката за давање согласност на тримесечниот извештај за финансиското работење на ЈП за ПУП за период од 01.04 до 30.06.2022 година. На оваа комисија, на оваа седница присутен беше и Директорот на ова ЈП и го елаборира овој тримесечен извештај за што ние како колеги советници едногласно го усвоивме. Исто така беше разгледана и предлог одлука за давање согласност на Годишниот план за вработување во 2023 година. Исто и тој едногласно го усвоивме и предлагаме до Советот да се усвојат овие две предлог одлуки.

Благодарам.

**ДЕЈАН ПРОДАНОСКИ:**

Повелете г-дине Андреески со вашиот извештај.

**ДАРКО АНДРЕЕСКИ:**

Почитувани, на денешната седница на Комисијата за статут и прописи едногласно му предлагаме на Советот да донесе одлука за давање согласност на стаутарна одлука за измена на статутот на ЈП за ПУП. Ова е во контекст на претходните седници како и за другите јавни претпријатија, прилагодување на стаутите кон измените на Законот за јавни претпријатија и од формален карактер.

Благодарам.

**ДЕЈАН ПРОДАНОСКИ:**

Благодарам. Отворам претрес по однос на овие три точки. Дали некој се јавува за збор. Повелете г-дине Дениз.

**ДЕНИЗ МУСТАФОСКИ:**

Почитуван Градоначалник, почитуван Претседател на Совет, колеги советници претставници на медиуми. Имам неколку прашања до Директорот на ЈП за ПУП. Почитуван директоре во месец јануари Вие лично не убедувавте дека е многу добро исплатливо да се воведи автобуска линија до населено место Канатларци. Таа линија требаше да ја користат пред се учениците и наставниците од населено место Канатларци и попатните станици. Вие исто така не убедувавте дека тоа е еден убав хуман гест и побаравте наша поддршка. И ние Ви ја дадовме таа подршка. Со одлука на овој Совет се воведи таа автобуска линија, но со Ваша лична одлука ја прекинавте таа линија и ја погазивте одлуката на овој Совет. Ве замолувам да ми одговорите, зошто е прекината линијата кон населеното место Канатларци и зошто го скративте правото на жителите на село Канатларци и околните села поефтино да патуваат кон градот во вакви кризни моменти? Дали таа линија планирате да ја обновите со почетокот на школската година?

Второ прашање, извесен период по социјалните мрежи забележуваме штрајкови во Вашето претпријатие и негодување од услови за работа, Ве замолувам да не известите зошто вашите вработени штрајкуваат и кој се причините за нивното незадоволство?

Трето прашање се однесува за Пивофест, Вашите вработени продаваа влезници во нашиот град. Од инкасирамата сума дел од средствата требаше да одат за хуманитарни цели, Ве замолувам денес на овој Совет да не известите колку карти се продадени, колку средства за донации се собрани и во какви цели средствата за донации се уплатени?

Уште едно прашање, Ве молам да ни објасните која е оправданоста на четири нови вработувања во ова кризно време кога веќе сте превработени. Очекувам Ваш одговор од оваа говорница.

Ви благодарам.

**ДЕЈАН ПРОДАНОСКИ:**

Ви благодарам. Повелете претставникот, директорот Јовески за одговор.

**ЗОРАН ЈОВЕСКИ- Директор на ЈП за ПУП:**

Благодарам за прашањата на колегата советник. Ќе се потрудам во рамките на моите сознанија сегашни во моментов да одговорам, доколку нешто не е појаснето и јасно кажано, задржува колегата право да повели да побара попрецизни податоци. Значи што се однесува до линија Канатларци, јас и тогаш и сега кажав дека постојат две линии кои би се обавувале, една беше што се носат наставниците и се возат, граѓаните. Повторно ќе се враќа линијата со граѓани и дополнително ќе оди да ги земи нели, по втор пат ќе оди да ги земи наставниците. Ја возевме неколку месеци, двете тие линии фактички, две линии беа, два правци беа во исиот ден. Ја намаливме односно ја скративме во еден правец. Значи ден денеска постои линијата која што функционира со наставници и назад. Во случајот со штрајкот ја обавува наш партнер избран на јавна набавка која што ја држи таа линија. Значи наставниците Канатларци и ден денеска, одат и се враќаат. Со истото возило можат патниците да се качат до таа линија. Значи тоа е јавната набавка која не покрива во вакви моменти или со расипување на возилото или со неможност да го обавуваме, да го возиме. Имено делот кој што Вие спомнувате дека е укинат оној комерцијалниот дел кој што го викам јас, бидејќи не возеше наставници, возеше само граѓани, укинат е свесно со тоа што од економски аспект гледаме, имаше по двајца, по тројца граѓани. Имено сите се соочуваме денеска со диво, да речам, не диви превозници, него јас би рекол нелојална конкуренција поточно, значи пред автобусот одат возила ги собираат патниците наши и автобусот е празен или е сведен со двајца патници. Значи едната линија е намалена, за тоа е известен да речам и директорот на училиштето и во тој дел. Значи доколку се потсредат работите ние ќе пуштиме слободно повторно. Што се однесува до таа линија, значи не е укината линијата како целосна линија, еден правец е укинат, бидејќи повторувам не лојалната конкуренција го прави своето. Иди ги собира патниците. Автобусот иди сосема празен или со еден. Значи можи да потврдат луѓето, конкретно баш имаше замерки од дел од граѓаните, јас му презентирав финансиски, дека двајца патници во три дена, еден патник дневно и слични ситуации е недозволиво да се вози. Тоа е што се однесува до линијата Канатларци.

Второто беше за штрајкот, за штрајкот имавме можност претходно, јас повторно еве, значи беа зафатени, ССМ штрајкува за тие 2.806 денари линеарно да ги покачиме. Штрајкот работат 10 000 луѓе, дури и самиот ССМ ако се сеќавате, пред изгласување на Буџетот постави 120 седишта пред Собрание, па кога не помина Буџетот, тој ги повлечи седиштата од таму, значи штрајкот продолжи кај нас со обавување она што го кажав претходно со 10% животнозагрозувачки, значи такви 10% моменти како тоа да се обавува штрајкот од кои не бев задоволен, разговарав со претседателот на ССМ да тој го ублажи да можи наместо еден автобус да возат два, три или слично автобуси повеќе. Еве максимално најдовме некое решение сега со премин од правилник на колективен и се надевам дека за скоро ќе профункционира сето. Значи штрајкот не го зафати само ПУП, штрајкот ги зафати сите вработени и членови на ССМ. Меѓутоа некои, како и самиот ССМ го почитуваат до крај, некои го почитуваат само на моменти излегуваат еден пола сат или еден сат, неколку дена пред фирмата и се враќаат повторно назад. Значи напоменувам не е тоа од ПУП организан. Значи ПУП дава поддршка. Ви кажав дека во моментов тие седат овде во терминалот на работно место, се потпишуваат исто по два пати за да можеме да му дадеме основна плата. Се во штрајк луѓето до разрешувањето. Тоа е.

Што се однесува до третото прашање за Пивофестот, значи Пивофестот беа собрани генерално околу 300.000 денари од кои околу 3.000 возила... Како беше 240.000денари, не држете ме за збор ..значи 3000 возила од кои отпадна да тие средства наменети кои што требаше 30денари да бидат од продадена карта, значи некаде 90.000 денари кои што се префрлени на касата на општината. Не знам дали тука е сеуште финансовиот на општината да го потврди, значи ПУП по земањето, наредниот ден веќе ги префрли во касата и тие се на контото на општината. Значи постапено е по делото на префрлањето на тие средства. Исплатени се ангажираните дополнително вработени 10тина дополнителни паркинг редари вработени и тие се исплатени. Значи потврда не знам дали безпредметно да ви кажам, да ви дадам потврда.

И последното прашање беше...а за вработувањето, четирите вработувања, ако гледате добро овие вработувања се однесуваат значи можеби не ...она што не можам да го вработам годинава по основ на пензионирање минатата година, само го префрлам во наредната година. Меѓутоа во планот не можам по основ на пензионирање, бидејќи ми е од претходната година пензионирање, сега го ставам во испразнето место. Од нив барам тројца раководители со по 5 години работно искуство кое тешко ќе се најдат и ова тешко можеме да го реализираме. Ако гледате, и само еден паркинг оператор по основ на пензионирање. Така е концепиран Планот за вработување.

Ви благодарам.

**ДЕЈАН ПРОДАНОСКИ:**

Ви благодарам. Дали некој друг се јавува за збор. Реплика повелете.

**МЕТОДИЈА КОСТОСКИ:**

Почитуван директоре на два пати слушнав како викате дека се соочувате со нелојална конкуренција според мене тоа е некој незаконски чин и Вие дали имате такви информации за незаконити работи на било кој. Ако имате што ќе преземите за да го решите овој проблем?

**ДЕЈАН ПРОДАНОСКИ:**

Ви благодарам. Дополнително да одговори директорот на ЈП за ПУП.

**ЗОРАН ЈОВЕСКИ- Директор на ЈП за ПУП:**

Значи почитуван колега јас го спомнав терминот нелојална затоа. Значи го спомнав од една причина. Во секој случај нелојален е да има дозвола за превоз за патници, значи шоферот мене ми вели пред мене иди еден ден плаво, еден ден жолто комбе, иди таа фирма и ги собира патниците. И затоа го спомнав како општ термин нелојална конкуренција. Можеби некој има дозвола за превоз на патници меѓутоа термински времето е на минута пред автобус. Ги собира патниците од селата и продолжи понатаму. Тоа е принципот што ме известува мене, затоа ми вика еден патник качив денес. Оти качи еден, оти ги зеде комбето предмене. Така ми кажа. Тоа е. Што можам јас да сторам, еве Ви викам јавно слушате со што се соочувам. Повикувам органи..

**ДЕЈАН ПРОДАНОСКИ:**

Ви благодарам. Повелете колешке за збор.

**МОНИКА ГРАШЕСКА ИЛИЕСКА:**

Се јавувам за збор во контекст на штрајкот на Вашите вработени и огромната отежнувачка околност за граѓаните кои постојано прашуваат до кога штрајкот. Смета, пречи во нормалното живеење. Имавме една добра вест која не се реализираше. На 06.07. се сликаше Градоначалникот, се надевам тука е, ќе ми кажи. Вика падна договор вработените во прилепските јавни претпријатија ќе добијат плата повисока за 2.806 денари. За тоа нели тие штрајкуваат, за тоа усогласување. На 06.07. Градоначалникот кажа дека веќе од наредниот ден ќе Ви наложи на директорите на јавните претпријатија да ги усогласите платите и да се надмини овој проблем и да не бидиме денеска во таа ситуација да градот е парализиран и нема градски превоз. Ќе го прашам Градоначалникот и Вас, што се случи со тоа најавувано, сликано покачување односно усогласување на платите.

Благодарам.

**ДЕЈАН ПРОДАНОСКИ:**

Ви благодарам. Повелете.

**ЗОРАН ЈОВЕСКИ- Директор на ЈП за ПУП:**

Значи јас, не во името на Градоначалникот, него во контекст да помогни на оваа сета ситуација. Значи 2.806 денари се однесуваат на сите членови на ССМ, односно линеарно покачување. Се бара решение како ќе излези, значи подршка се дава, она што Градоначалникот го стори, е сеа јас велам, во негово име да не разговарам, и поддршката дека треба да ги добијат, начинот и законското решение како ќе биди тоа се однесувана тие 110.000 односно сите општини, вклучително од Прилеп, Штип, Велес, Куманово, како ќе го решат тие, ќе го решиме и ние. Таа беше поддршката што се даде од страна на Градоначалникот. Штета што не е тука, можеби истото би го потврдил.

**ДЕЈАН ПРОДАНОСКИ:**

Ви благодарам. Ќе Ве замолам за да направиме принудна пауза заради техникава имало проблем треба на два часа да направиме пауза 2-3 минути ако дадете, само колку да го реконектира снимањево.

Продолжуваме со работа. Повелете со реплика на колешката Грашеска Илиеска.

**ИРЕНА СТЕРЈОВСКА -ЛОКВЕНЕЦ:**

Ќе бидам кратка како што рече раководителот на ЈП во контекст да помогнам од она што го знам како информација што го имам. Таа средба која што ја кажувате, колешка Моника, која што излезе во јавноста и која што предизвика лавина на реакција во општината и во јавните претпријатија. Морам да кажам дека на таа средба не падна договор дека од утре треба да почни исплаќањето на платите со зголемување од 2.800 денари, но напротив беше само една средба, работна средба меѓу Градоначалникот и Синдикатот на Македонија, ССМ ако не се лажам беше тоа, неговиот точен назив, и од таа работна средба ќе треба во нареден период да произлезат други средби на кои што ќе се најди начин како да се изврши ова зголемување на вработените и во општината и во јавните претпријатија. Меѓутоа уште еднаш ќе кажам за некоја можеби некорекност од страна на некои медуими кои што ја пренесоја оваа средба и ја спинуваа и која што повторно ќе речам предизвика лавина реакции.

**ДЕЈАН ПРОДАНОСКИ:**

Ви благодарам. Дали некој друг се јавува за збор по однос на овие точки?

Бидејќи никој не се јавува за збор, ги молам членовите на Советот да се изјаснат.

Кој е "ЗА" усвојување на Одлука за давање согласност на тримесечниот извештај за финансиското работење на ЈП за ПУП- Прилеп за период од 01.04.2022 година до 30.06.2022 година?

Дали е некој "ПРОТИВ"? "ВОЗДРЖАНИ"?

Констатирам дека со 14 гласови ЗА, 5 гласови ПРОТИВ и 1 глас ВОЗДРЖАН, Одлуката е усвоена.

Кој е "ЗА" усвојување на Одлука за давање согласност на Годишниот план за вработување во 2023година на ЈП за ПУП -Прилеп?

Дали е некој "ПРОТИВ"? "ВОЗДРЖАНИ"?

Констатирам дека со 14 гласови ЗА, 6 гласови ПРОТИВ, Одлуката е усвоена.

Кој е "ЗА" усвојување на Одлука за давање согласност на Статутарна одлука за изменана на Статутот на ЈП за ПУП -Прилеп?

Констатирам дека Одлуката е едногласно усвоена.

По **9тата и 10тата** точка од дневниот ред

-Одлука за давање на согласност на Годишниот план за вработување во 2023 година на ЈКП “Водовод и Канализација” -Прилеп

-Одлука за давање согласност на тримесечниот извештај за финансиското работење на ЈКП “Водовод и канализација” -Прилеп за период од 01.04.2022 година до 30.06.2022 година

Пред да отворам претрес ја повикувам претседателката на Комисија за финансирање и буџет г-ѓа Ирена Стерјовска -Локвенец да го поднеси извештајот по однос на оваа точка.

**ИРЕНА СТЕРЈОВСКА -ЛОКВЕНЕЦ:**

Комисијата за финансирање и буџет на седницата ги разгледа точките кои што беа доставени од ЈКП “Водовод и канализација”, една од нив беше предлог одлука за давање согласност на Годишниот план за вработување во 2023 година од ЈКП “Водовод и канализација” за оваа точка претставник од претпријатието беше правникот на ова ЈКП кој што го изготви овој Годишен план. Исто така беше разгледана предлог одлуката за давање согласност на тримесечниот извештај за финансиското работење на ЈКП Прилеп за период од 01.04. до 30.06.2022 година и за оваа точка имаше известител од ова ЈП кој што е од финансиски сектор и како советници едногласно ги усвоивме овие предлог одлуки и предлагаме на Советот денес да ги усвои.

Благодарам.

**ДЕЈАН ПРОДАНОСКИ:**

Ви благодарам за извештајот. Отворам претрес по однос на овие точки. Повелете г-ѓо Симоновска за збор.

**МАРИЈА СИМОНОВСКА:**

Почитувани, разгледувајќи го тримесечниот извештај на приходи и трошоци за “Водовод и канализација”, наидов на недоизречености, односно има ставка број 42223 во делот на трошоците. Се потрудив и назад да се вратам во тие извештаи, односно во првиот извештај. Меѓутоа ова е нова ставка каде што е прикажано во 2022 година потрошени средства, меѓутоа нема опис за какви трошоци станува збор. Претпоставувам дека можеби е ненамерен пропуст, меѓутоа ме интересира за што станува збор.

Исто така, на контото 4198, мене што ми стана интересно во споредба со претходниот извештај видов дека има зголемен драстично износ на потрошени средства. Се однесува на трошоци за надомест и други примања на сезонски работници претпоставувам, пошто овој опис е некако скратен претпоставувам. Па ме интересира какви лица биле овие ангажирани, по кој договори, барам да ни одговорите. Овој извештај поминат е преку сите нели управни тела па мене ме интересира во овој дел, значи да ни објасните за каков вид, за што станува збор иако износот не е нешто многу голем. Исто така разгледувајќи го Годишниот план за вработувања убаво е нели да се вработуваат лица и слично, да не се навраќам и претходно што кажав, меѓутоа вработувањата сметам дека секогаш треба да бидат издржливи и ефикасни. Во изминатиот период и претходно често пати се случува да има, односно како одговор дека фалат оперативци значи во “Водовод”, па ме интересира дали директорот, гледам дека е присутен, ме интересира дали Вие како ново раководно лице на ова претпријатие имате направено некаква нова анализа за реалните потреби по работни места, по работни задачи затоа што систематизациите можи да бидат и да важат за 5 години, меѓутоа ме интересира дали Вие како ново раководно лице имате направено некаков план, некаков увид за нова кадровска политика.

Ви благодарам.

**ДЕЈАН ПРОДАНОСКИ:**

Ви благодарам. Повелете со одговор, претставник од ЈКП.

**ЦВЕТЕ ТРЕНКОСКА -Претставник од ЈКП “Водовод и канализација”**:

Добар ден почитуван Претседателе, почитувани советници, почитувани гости. Како претставник од ЈКП “Водовод и канализација” кој долгогодишно се занимава со финансии, ќе и објаснам на советничката по две прашања. Поточно конто 4223 беше посочено, да точно во текстуалниот дел е само пропуст, а не можи да биди и во финансискиот, и тоа се однесува исто како и претходните конта што се 42200, 42201, торшоци за вработување. Овој трошок се однесува за исплата на лубилејна награда на вработен кој што остварил 10 години, зошто, затоа што имавме еден период во 2016та, 2017та лавини на опомени, на тужби од вработени за јубилејната награда и овој менаџерски тим да не дојди да ги полниме адвокатите, нотарите, извршителите од такви трошоци си зеде, став секој вработен кој што ќе го стекни тоа право на јубилејна награда да го исплаќа. Затоа претходно го немате видено. Контото 4198, напротив не можев многу убаво да Ве разберам. Се работи за период од 2021 година, тој трошок беше 2.811.844. За истиот тој трошок во периодот кога е тука присутен директорот изнесува само 405.760. Што значи тоа? Тоа значи дека во ланскиот период од претходниот директор, од претходната власт имавме трансформација на работен однос на едно добри 70 вработувања и овие лица го трансформираа работниот однос и се веќе на конто, не знам зошто не ме прашавте, 4210, каде што трошоците за бруто плата ако видите се драстично зголемени за 3.600.000денари. За голема жал тој кај нас е фиксен трошок кај што не можиме да реагираме. Затоа не Ви го разбрав прашањето, 4198 2.811.000 е од претходната година. Овој трошок е сега намален на 405.760. Затоа треба да го гледате конто 42100, трошоци за бруто плата на редовни за редовно работење каде што 17милиони веќе се трансформирани во 20.737, не по основ на покачување плата, не во основ туку имаше огласи многу добро познати во 2021година каде што вработените веќе се кај нас на неопределено вработно време.

Ви благодарам.

**ДЕЈАН ПРОДАНОСКИ:**

Благодарам. Повелете дополнително.

**МАРИЈА СИМОНОВСКА:**

Благодарам за одговорот. За описот нели на конто 4223 секако дека јубилејната награда е законско право. Во однос на контото 4198 значи јас искоментирав за во 2022 година, 25.892денари. Значи, ако бил точен во првиот, нели извештај тримесечен од 01.01. до 31.03. во 2022година, има трошок од ...јас денес ги извадов и затоа споредбата со таа година и оваа година од тој квартал и овој квартал е прилично голема разлика. Значи зборувам цело време само за 2022година. Со првиот и овој извештај.

**ДЕЈАН ПРОДАНОСКИ:**

Ви благодарам. Повелете со дополнително објаснување.

**ЦВЕТЕ ТРЕНКОСКА -Претставник од ЈКП “Водовод и канализација”:**

Јас не можам да кажам за првиот квартал колку е трошок, дефакто го има на нашата веб страница, си земам одговорност писмено да ви одговориме. Иако сакате можите и конкретно со суми со се, за кој број на лица и бројчано мислам ќе добиете писмено само обврска. Имам едно прашање јас ако можи, без разлика како претставник. Минатите прашања нас писмено не ни беа доставени, дали да чекаме писмено да бидат доставени или се земаме обврска? ...Ги доставувате?...Не, добро. Значи ние да си земиме обврска да ви доставиме.

Ви благодарам.

**ДЕЈАН ПРОДАНОСКИ:**

Мислам дека тоа го договоривме сега, заради... Ви благодарам, дали некој друг се јавува за збор? Повелете г-дине Костоски.

**МЕТОДИЈА КОСТОСКИ:**

Ви благодарам. Ова прашање, овој заклучок е до директорот на јавното претријатие. Само момент. Станува збор за оглас за вработување објавен на 09.08.2022 година кој требало да трај до 23.08.2022 година со основна плата 27.104 ден неопределено работно време и на работно место советник за односи со јавноста, па поминаа неколку денови откако беше објавен огласот потоа некако го снема од Агенцијата за вработување. Па барам објаснување што се случи со овој оглас.

Ви благодарам.

**ДЕЈАН ПРОДАНОСКИ:**

Ви благодарам. Претставник од јавното претпријатие со одговор.

**ИГОР ГУЛАБОСКИ- Директор на ЈКП “Водовод и канализација”:**

Бидејќи бев повикан како директор, да не испадни дека не сакам да ви одговорам. Правникот е и во Комисијата, дали ќе смета да ви одговори точно правно тој.

**ДЕЈАН ПРОДАНОСКИ:**

Ви благодарам.

**АЛЕКСАНДАР НАСТОСКИ-Правник од ЈКП “Водовод и канализација”:**

Значи огласот за работното место Советник за односи со јавност се објавува на веб страницата од Агенцијата за администрација и роковите течат таму. Истовремено ги доставуваме документите и до Агенцијата за вработување, подрачна единица Прилеп, така да тие малку се слаби во начинот на оставање на документите да истечат роковите, така да таа Aгенција за вработување не игра никаква улога во роковите. Значи Агенцијата за администрација на Р.Македонија го диктира начинот како се одвива еден оглас. Така да, огласот сеуште не е завршен. Заврши првата фаза, селекција на материјалите, на документите доставени во огласот имаме уште две фази и огласот е сеуште активен. Значи Агенцијава за вработување не ги следи тековите на Агенцијава за администрација. Некако немаат корелација меѓусебе. Инаку огласот е активен сеуште.

**ДЕЈАН ПРОДАНОСКИ:**

Ви благодарам. Дали некој друг се јавува за збор по однос на овие две точки?

Бидејќи никој не се јавува за збор, ги замолувам членовите на Советот да се изјаснат.

Кој е "ЗА" усвојување на Одлука за давање согласност на Годишниот план за вработување во 2023 година на ЈКП “Водовод и Канализација” -Прилеп?

Дали е некој "ПРОТИВ"?

Констатирам дека со 14 гласови ЗА, 7 гласови ПРОТИВ, Одлуката е усвоена.

Кој е "ЗА" усвојување на Одлука за давање согласност на тримесечниот извештај за финансиското работење на ЈКП “Водовод и Канализација” -Прилеп за период од 01.04.2022 година до 30.06.2022 година?

Дали е некој "ПРОТИВ"? "ВОЗДРЖАНИ"?

Констатирам дека со 14 гласови ЗА, 6 гласови ПРОТИВ и 1 глас ВОЗДРЖАН, Одлуката е усвоена.

По **11тата, 12тата и 13тата** точка од дневниот ред

-Одлука за давање согласност на Консолидираната сметка за 2021 година од ЈКП “Комуналец”и терминал “Комуналец” ДООЕЛ -Прилеп.

-Одлука за давање согласност на тримесечниот извештај за финансиското работење на ЈКП “Комуналец”-Прилеп за период од 01.04.2022 година до 30.06.2022 година.

-Одлука за давање согласност на Годишниот план за вработување во 2023 година на ЈКП “Комуналец”-Прилеп.

Пред да отворам претрес ја повикувам Претседателката на Комисијата за финансирање и буџет, г-ѓа Ирена Стерјовска -Локвенец да го поднеси извештајот по однос на оваа точка.

Повелете г-ѓо Стерјовска- Локвенец.

**ИРЕНА СТЕРЈОВСКА -ЛОКВЕНЕЦ:**

Комисијата за финансирање и буџет ги разгледа предлог одлуката за давање согласност на Консолидираната сметка за 2021 година од ЈКП “Комуналец” и Терминал “Комуналец” ДООЕЛ -Прилеп, 10та точка. Како друга точка беше предлог одлуката за давање согласност на тримесечниот извештај за финансиското работење на ЈКП Комуналец -Прилеп за период 01.04. до 30.06.2022 година и предлог одлука за давање согласност на Годишниот план за вработување во 2023година од ЈКП “Комуналец” -Прилеп. На Комисијата за финанасирање и буџет ги разгледавме овие точки имаше преставници од ова ЈКП кои што детално ги образложија потребите за годишниот план и ги елаборираа тромесечниот финансиски извештај и на терминал и на Комуналец и како Комисија предлагаме до Советот да бидат усвоени овие предлог одлуки.

**ДЕЈАН ПРОДАНОСКИ:**

Ви благодарам за извештајот. Отворам претрес, кој се јавува за збор. Повелете г-ѓо Грашеска Илиеска.

**МОНИКА ГРАШЕСКА ИЛИЕСКА:**

Мојот коментар е во однос на финансискиот извештај за вториот квартал на ЈКП “Комуналец” и Годишниот план за вработување. Трошоците по основ на исплатена бруто плата во овој квартал пораснале за 12%, односно за 4.354.717 денари во споредба со истиот период во 2021 година, во услови на економска криза и потреба домаќинско работење. На Агенцијата за привремени вработувања исплатени со 1.100.000 повеќе средства во споредба со 2021година со напомена и зголемена висина на провизија на агенцијата. Повторно кога треба да се штеди, да се чува буџетот. Моето прашање е колку моментално се вработени во ова ЈКП постојано, времено и преку Агенцијата за привремени вработувања. Колку од нив воопшто доаѓаат на работа? Зошто се зголемува бројот на времени ангажирања во несуштинска област и администрација кога се прикажува загуба и зголемување на приходите за овој квартал од само 2%, а трошоците на плата за 12 %. Упорно на централно и локално ниво повторувате по автоматизам дека акумулирате загуби од зголемени влезни трошоци за енергенси и репро материјали суровини. Од самите податоци кои Вие ги давате за вториот квартал за 2022 година гледаме дека од вкупните расходи само 7% Ви одат на енергија и 3% на суровински материјали, 12% зголемена плата. Која е економската логика да се жалите дека само енергeнсите се главни генератори на Вашата загуба. Можеби Вашето лошо менаџирање е причина за оваа состојба. Во вториот квартал во 2022 година ги зголемувате обврските спрема добавувачите за скоро 2милиони денари со напомена дека се направиле капитални вложувања од мизерни 321.000 денари. Значи не набавувате никакви основни средства, материјали суровини, а ги зголемувате обврските по конто 220. Прашањето ми е -колку се обврските спрема договарачите заклучно со 25.08.2022 година и кој од деловните субјекти побарува од ова јавно комунално претпријатие.

Во дел 2 табела 6 од Планот за вработување за 2023 пишувате потреба од 71 ново вработување, подолу наведувате потреба од 34 работни места, во извештаите пишува на едно место 389 на друго место 309, небитно. Мојата порака до Вас е и нашата како советничка група, и зошто нема да гласаме за овој Годишен план е дека всушност Вашата ваква економска состојба и кондиција, посебно што треба да помислувате се нови вработувања и одлевање на пари за плати и да го носите претпријатието во состојба дека Владата не помага, а всушност Вие со Вашето неспособно менаџирање го тоните ЈКП “Комуналец” во се поголема финансиска дубиоза и голема неизвесност за вработените. Едно е добро, барем не сте си ја покачиле платата за повеќе од 50% како што направи еден директор на друго јавно претпријатие. За волја на вистината под притисок на јавност истиот со инфантилно соопштение дека благајникот по грешка му ја покачил ја врати платата назад.

Благодарам.

**ДЕЈАН ПРОДАНОСКИ:**

Ви благодарам, повелете со одговор од ЈКП.

**РУБИН АБРАШОСКИ -Директор на ЈКП “Комуналец”:**

Добар ден Претседател на Совет, Градоначалник, советници и сите присутни. Првото прашање беше за зголемувањето на вработените. Прво да кажам дека кога дојдов на 23.11. ЈКП “Комуналец” го затекнав со 423 вработени. Моменталната состојба е 388. Е сега да Ви објаснам зошто дадени се пари во Агенција за времени вработувања, затоа што претходното раководство, од Вашата партија, не подготви план за вработување и унапредување за оваа година. А ние вработуваме затоа што имаме потреба и доколку видите кој се се вработени ќе видите кои структури се вработени и колку администрација имаме вработено за разлика од Вас, пошто ме прозивавте ме гледате в очи, сакам да ве гледам и јас в очи...ми се допаѓа тоа... пошто сме ја намалиле бројката на вработени за скоро 40. Зошто зборувате дека сум вработувал или сме вработувале, а се жалиме за високите сметки. Затоа што ова неспособна влада донесе закон за минамална плата, не сме ние против законот, меѓутоа не се исконсултира со јавните претпријатија со каков буџет ние располагаме. Нашиот буџет е лимитиран. А за да извршуваме работата, ние мораме да држиме одреден број на вработени. Зошто го зборувам ова? Приходите се тие, а субвенциите односно она што сме го сработиле Локалната самоуправа ни го исплаќа. Истото тоа го правеше и во претходното раководство. И за оперативниот план беше спомнато прееска. Го изгласавте Вие во месец септември. Исто се оделува од истите средства, ниту денар повеќе. Цената на струјата кога дојдов на оваа позиција не беше оваа цена на струја. Кога дојдов на ова место цената на горивото беше 55денари до 110 дојде. Сега ближи 100денари.

Инаку спомнувате дека најголем дел одат за трошоци. Да, спомнато е овде, ако ги гледате ставките најголем дел се тука појдени парите, за струјата, за горивото. А штедиме, дека штедиме во првиот квартал, намален е 2милиони и нешто повеќе од трошоците. Кон добавувачи, нешто над 16 милиони денари должиме. И тоа да Ви кажам. Голем дел ги наследивме од претходното раководство. Набавиле, има договори каде што треба со одреден датум да се исплати, меѓутоа нас ни беше оставено да го исплаќаме, а не платиле ниту еден денар. Камиони, ова ви го кажувам мене ми се јавуваат, не на претходното раководство, оти јас сум прв човек на институцијата. Возила, и тие мене ми се јавуваат. Сето набавено во тоа време, меѓутоа се плаќа сега. И по која цена.

Инаку да се вратам на тоа што го зборувате за Агенцијата. Немајќи План за вработување ние мора да земаме работници преку Агенција за времени вработувања за да ги извршуваме основните задачи, а нашата задача е подигање, транспортирање и депонирање на смет, воедно одржување на гробишта и хигиена. Ништо не сме направиле лошо. И Ви гарантирам со овој план за нови вработувања идната година нема да има ниту едно лице повеќе од сега затекнатата состојба. А бројката е реална. Сакам да Ви кажам со бројки, 14 луѓе заминаа во 2021 година, не беа потполнети работните места. Одиме понатаму, 2022 година 11, 2023 заминуваат некаде околу 11 работници во пензија. Тука не ги ставам во предвид оние кои починаа, а кои се битни, и ако ги видиме нивните работни места се возачи, метачи, градинари, бравари. Можите да видите во Планот за вработување.

А за да Ви кажам како се работело, кажувате со енергетска криза, нешто што претходното раководство го заборавило, меѓутоа останале пишани податоци како е... помлад соработник за усогласување на сметки Елена М. требало да биди вработена, стручен соработник Мартин Н. требало да биди вработен, оперативен директор Игор Ј. требало да биди вработен, ова ви го кажувам како се работело домајќински транспарентно, помлад соработник за пресметка на плати Дијана К. и да не спомнувам. Референт за водење на евиденција Љупче Б., ..така се работело, заборавени се списоците, мислејќи дека се избришани. Така работеја претходните, Вашите, со 423 вработени. Сега 40 помалку и мислам дека домајќински работиме. И еден колега Ваш советник кажа за менаџирањето во оваа ситуација, приоритет е да се преживее. И премиерот, Вашиот Премиер, кажува оваа ќе биди тешка зима, енергетска криза. Така ќе биди и со претпријатијата, ама ние нема да плачиме и ќе работиме и ќе ги извршуваме работните задачи. Ниту сме се плачеле, ниту сме играле како што играте Вие. Разбирам дека политика е во прашање, меѓутоа не е онаму каде што е реално. Зад сето тоа стојам јас како прв човек на ЈКП “Комуналец” -Прилеп.

Благодарам.

**ДЕЈАН ПРОДАНОСКИ:**

Ви благодарам. Дали некој друг се јавува за збор по однос на овие точки? Добро, повелете за збор.

**БОРЧЕ ЈОВЧЕСКИ -Градоначалник:**

Се извинувам Претседателе, ако треба ќе зборувам во наредната точка кога ќе дојди точка на дневен ред за “Пазари”, пошто претпоставувам бев прозван...

**ДЕЈАН ПРОДАНОСКИ:**

Ве молам да се држиме до дневниов ред. Ко ќе ја разгледуваме точката за Пазари.

**БОРЧЕ ЈОВЧЕСКИ -Градоначалник:**

Пошто таков договор потпишува Градоначалникот менаџерски, индирекно сум прозван.

**ДЕЈАН ПРОДАНОСКИ:**

Дали некој друг се јавува за збор по однос на овие точки, за ЈКП “Комуналец”- Прилеп?

Бидејќи никој не се јавува за збор, ги замолувам членовите на Советот да се изјаснат.

Кој е "ЗА" усвојување на Одлука за давање согласност на Консолидираната сметка за 2021 година од ЈКП “Комуналец” и Терминал “Комуналец” ДООЕЛ Прилеп?

Дали е некој "ПРОТИВ"? "ВОЗДРЖАН"?

Констатирам дека со 23 гласови ЗА, 1 глас ВОЗДРЖАН, Одлуката е усвоена.

Кој е "ЗА" усвојување на Одлука за давање согласност на тримесечниот извештај за финансиското работење на ЈКП “Комуналец” -Прилеп за период од 01.04.2022 година до 30.06.2022година?

Дали е некој "ПРОТИВ"? "ВОЗДРЖАНИ"?

Констатирам дека со 15 гласови ЗА, 8 гласови ПРОТИВ и 1 глас ВОЗДРЖАН, Одлуката е усвоена.

Кој е "ЗА" усвојување на Одлука за давање согласност на Годишниот план за вработување во 2023 на ЈКП “Комуналец” -Прилеп?

Дали е некој "ПРОТИВ"? "ВОЗДРЖАНИ"?

Констатирам дека со 15 гласови ЗА, 9 гласови ПРОТИВ, Одлуката е усвоена.

По **14та** точка од дневениот ред

-Одлука за давање согласност на тримесечниот извештај за финансиското работење на ЈКП “Пазари” – Прилеп за период од 01.04.2022 до 30.06.2022 година

Пред да отворам претрес ја повикувам Претседателката на Комисија за финансирање и буџет, г-ѓа Ирена Стерјовска -Локвенец да го поднеси извештајот по однос на оваа точка.

Повелете г-ѓо Стерјовска -Локвенец.

**ИРЕНА СТЕРЈОВСКА -ЛОКВЕНЕЦ:**

Комисијата за финанасирање и буџет на седницата ја разгледа предлог одлуката за давање согласност на тримесечниот извештај за финансиското работење на ЈКП “Пазари” -Прилеп за период од 01.04.2022 година до 30.06.2022 година. На истата седница беа присутни раководителот на ова јавно претпријатие и претставник од финансискиот сектор кој што детално го образложија овој тримесечен извештај. Како Комисија предлагаме до Советот да се усвои оваа предлог одлука.

Благодарам.

**ДЕЈАН ПРОДАНОСКИ:**

Ви благодарам за извештајот. Отворам претрес по однос на оваа точка. Дали некој се јавува за збор? Повелете г-дине Ѓорѓиоски.

**АЛЕКСАНДАР ЃОРЃИОСКИ:**

Почитувани, гледајќи го тримесечниот извештај за ЈКП “Пазари” -Прилеп, може да се види дека без, ајде тие 1.600.000 денари субвенција која што ЈКП ги добива од Општина Прилеп, загубата е околу пола милион денари, што значи дека далеку од позитивно, позитивна е она која самостојно ќе се избори за позитивен финансиски резултат на крајот на едно тромесечие. Сакам да ја искористам точката за “Пазари” да го прашам директорот пошто тој беше еден од тие кој што беше од првите кој мафташе со некојси непотребни трошоци кои што се правеле од сметка на ЈКП “Пазари” -Прилеп од некојси претходни раководства, зошто беше поништен огласот кој што беше распишан од ЈКП “Пазари”- Прилеп. Знаеме дека еден оглас кошта меѓу 30-40 илијади денари што значи дека направени се околу 30.000 денари трошоци непотребни со поништување на огласот. И уште едно прашање сакам да го прашам директорот, дека ако тоа на грешка се зголемува платата за 20.000 денари во еден ден и дали до денеска е вратена таа плата на сметка на ЈКП “Пазари” -Прилеп.

Благодарам.

**ДЕЈАН ПРОДАНОСКИ:**

Ви благодарам. Повелете претставник од ЈКП.

**ИГОР КРСТЕСКИ- Директор на ЈКП “Пазари”:**

Почитуван Претседателе, почитувани советници, почитуван Градоначалник. Одговорот на Вашето прашање ќе го започнам со една мисла на мојот покоен татко кој ми викаше -синко чувај се од комуњарите, не од комунистите, затоа што комунист е левичарска идеологија, а комуњар е дијагноза. Во неможност да изнесите забелешка, значи на финансиското работење на изминатото тромесечје кое буквално во секој поглед е подобро од работењето на Вашиот кадар во истиот период во минатата година се користите со инсинуации и невистини. За жал класичниот удбашки метод од ...

**ДЕЈАН ПРОДАНОСКИ:**

Ве молам, внимавајте на нивото...

**ИГОР КРСТЕСКИ- Директор на ЈКП “Пазари”:**

..во ред...па тој нека се брани. Сеуште го гледаме тука. Како што веќе изјавив во моето соопштение се работеше за техничка грешка која веднаш после нејзиното согледување беше отстранета и фирмата не сноси ниту половина денар финансиски трошок. Мојата плата не е зголемена, ни за половина денар. Беше и остана 696 бода.

Е сега кога сме веќе кај таа техничка грешка која се провлекувала повеќе од 5 години, намерно или ненамерно никој не потегнал да се реши тој проблем, еве сакам јавно да поставам неколку прашања до сите правници и од опозицијата и од позицијата и до медиумите да ми одговорат. Прво дали менаџерскиот договор на претходниот директор наместо на 696 бода, гласеше на 1.761 бод? Сега е 696. Второ, зошто и покрај сознанието за таквата техничка грешка во изминатите 5 години, никој не презел одговорност, односно не потегнал да контактира со Градоначалникот и со службите за таа техничка грешка да се отстрани. Како што јас моментот кога забележав, се обратив до Градоначалникот. Трето, дали по основ на неисполнување на менаџерскиот договор, претходниот директор во моментов има законски основ, значи законски основ за судски спор, кој судски спор би значел исплата на околу 100.000 евра неисплатени примања. Бидејќи неговиот договор гласи на 1.761 бод. И четврто, дали мислите дека сето ова е случајно?

Повторно ќе Ве повикам, значи одговорно стојам зад секој податок изнесен во тримесечниот квартален извештај. Практично и да нема ставка, разгледајте го, дојдете и кај мене в канцеларија, каде сакате ќе го разгледаме, практично и да нема ставка каде што не покажуваме позитивни резултати. Кажувате за позитивниот резултат бил, да речам, последица на субвенциите. Во истиот период лани, кога раководител беше член на Вашата партија, субвенциите беа 2 милиони. Не 1.600.000. 2.000.000.

Друго, односот, еве, не знам од било која ставка да ја земиме, бензин плин истражување и развој, останати услуги, привремени вработувања 143.000, 0 денари имаме сега. Не 143.000, не 14.000, 0. Одиме понатаму. Дневници за службено патување 7.000, во истиот период зборуваме за 3 месеци, значи малку да ги разграничиме работите. Во 3 месеци се 7.000денари. Видете понатаму. Трошоци за репрезентација, мафтав, вистина мафтав, и ден денес мафтам, 0 денари имам трошоци за репрезантација, дури и гостите што ми идат на мој трошок јас ги изнесувам. И во, и надвор од работно време. Не дека нема никој дојдено во 3 месеци. Според овој податок така можете слободно да речите никој не дошол не го посетил директорот и директорот така си седи в канцеларија, никој не го посетува. Дојдени се. Меѓутоа сега е 0 денари. Банкарски услуги, дури и банкарските услуги нешто што практично е научна фантастика ќе се изразам највулгарно да се намали. Да, и банкарските услуги што ги плаќавме, што ги плаќале претходно за 3 месеци биле 10.000, сега се сведени на 6.000. Знаете зошто? Бидејќи воведов електронско банкарство. За провизиите за банкарските услуги да ни бидат помали. Можеби вака не изгледа во кизнај колку 4.000 намалување, меѓутоа капка по капка има една поговорка вика вирче. Одиме понатаму, значи не сакав да се осврнувам на ова, трошоци за камата 150.000 денари. Знаете кога се плаќа камата? Ко ќе не е навреме исплатено. Во моментов Пазари нема ни 5 денари долг. Прво нешто што правам кога ќе дојдат фактурите, дали за ЕВН, ние сме од типот ЕВН home, не сме на отворен пазар како директорите како другите јавни претпријатија, ние сме под ЕВН home. Прво нешто што правам кога ќе имаме средства, значи ги плаќам тие фактури каде што можиме тие непотребни трошоци да се намалат. И ако Вие на сето ова кажувате дека не е, не знам, неефикасно, непродуктивно работење, недомајчински работење, не знам што да речам.

Повторно Ве повикувам, дојдете, буквално фактура по фактура ќе ја разложиме и минатите и сега.

Во поглед на вработувањето, “Пазари” е толку мала компанија да ние практично го немаме луксузот, некое лице да појди на годишен одмор и некој друг да ја заврши функцијата, работата. Тргнувајќи од набавки, буквално ништо, 4 или 5 имаме лица вработени во јавна администрација. Едно лице да не е тука, ние сме парализирани. Она што сакам и верувам дека ќе го постигнам е да воведам нова организација во “Пазари” иако е малку тешко и специфично, поради самата структура внатре. Меѓутоа сакам да воведам нова организација, која што една функција ќе можат да ја обават најмалку двајца вработени, значи јас не сум во можност, почитувани да вработувам дополнителни луѓе за да ги обават тие функции. Значи мојата цел и во иднина ако некогаш обезбедиме доволно средства за вработување, лицето што ќе се вработи да има да му се додадат просто кажано работни задачи во опис и попис на работни места, односно новото лице што ќе се вработи да можи да ја преземи обврската и за благајник, карикирам, и за изготвувач на плата, повеќе работни обврски.

Ви благодарам на вниманието.

**ДЕЈАН ПРОДАНОСКИ:**

Благодарам. Дали некој друг се јавува за збор по однос на овие прашања?

Бидејќи никој не се јавува за збор, ги замолувам членовите на Советот да се изјаснат.

Кој е "ЗА" усвојување на Одлука за давање согласност на тримесечниот извештај за финансиското работење на ЈКП “Пазари” -Прилеп за период од 01.04.2022 до 30.06.2022 година?

Дали е некој "ПРОТИВ"? "ВОЗДРЖАНИ"?

Констатирам дека со 16 гласови ЗА, 7 гласови ПРОТИВ, Одлуката е усвоена.

По **15та и 16та** точка од дневниот ред

-Одлука за давање согласност на Годишниот план за вработување во 2023 година на ЈОУ Дом за стари лица “Киро Крстески -Платник” -Прилеп

-Одлука за давање согласност на тромесечниот извештај за финансиското работење на ЈОУ Дом за стари лица “Киро Крстески -Платник” -Прилеп за период од 01.04.2022 година до 30.06.2022 година.

Пред да отворам претрес ја повикувам претседателката на Комисијата за финансирање и буџет г-ѓа Ирена Стерјовска -Локвенец да го поднеси извештајот по однос на оваа точка.

Повелете г-ѓо Стерјовска -Локвенец.

**ИРЕНА СТЕРЈОВСКА -ЛОКВЕНЕЦ:**

Комисијата за финансирање и буџет на седницата ги разгледа предлог- одлуката за давање согласност на Годишниот план за вработување во 2023 година на ЈОУ Дом за стари лица “Киро Крстески -Платник” -Прилеп, како и прдлог одлуката за давање согласност на тримесечниот извештај за финансиското работење на ЈОУ Дом за стари лица “Киро Крстески -Платник” -Прилеп за период од 01.04.2022 година до 30.06.2022 година. На Комисијата претставниците на оваа јавна општинска установа ги образложија овие две точки и како комисија предлагаме до Советот да се усвојат истите.

Благодарам.

**ДЕЈАН ПРОДАНОСКИ:**

Ви благодарам. Отворам претрес по однос на овие точки. Дали некој се јавува за збор? Повелете г-дине Ржаникоски имате право на збор.

**ТРАЈЧЕ РЖАНИКОСКИ:**

Почитуван претседавач на Совет, почитувани советници, присутни. Ако некаде имаше по претпријатијава забелешки дека има премногу вработувања овде се гледа дека има дефицит на медицински персонал. Колку што разбрав само 6 медицински сестри на 144 штитеници е премалку. И имавме покачување на приходите во претпријатието мора да барате одобрување барем да се дуплира тој број. Една медицинска сестра на дежурство со 144 штитеници е премалку. И тоа мора да го барате. Видете финансиските можности, барем најмалку 2 медицински сестри во дежурство.

Благодарам.

**ДЕЈАН ПРОДАНОСКИ:**

Ви благодарам. Повелете г-дине Костоски имате право на збор.

**МЕТОДИЈА КОСТОСКИ:**

Почитувани само да знаете дека поголем дел од штитениците или корисниците на услуги во оваа јавна установа се граѓани од други општини. Мене не ми е јасно како можи со тоа што општинава определува одреден износ за нивно згрижување, а додека делот од партиципацијата што го плаќаат самите штитеници е повисокиот дел од потребното, наводно им ги земале нивните роднини со што ние како општина плаќаме за згрижување на лица од други општини, а во иста ситуација се наоѓаме кога наши сограѓани чекаат ред да имаат свое место.

Благодарам.

**ДЕЈАН ПРОДАНОСКИ:**

Благодарам. Повелете од ЈОУ со коментар и одговор.

**БЛАГОЈЧЕ СТОЈАНОСКИ- Директор на ЈОУ Дом за стари лица “Киро Крстески-Платник”:**

Добар ден почитуван Претседателе, почитувани советници, почитувани медиуми. Прашањето за субвенционирање за граѓани не од градот Прилеп, ние немаме од општина Прилеп до сега изминативе години, ако не се лажам од 2016 субвенционирање во Дом никакво од општината. Исто така на 903 имаме субвенционирање од 13.500.000 денари кои што не знаеме тие средства, што ни ги пушта Министерството за финансии дали се за плата на вработените на 903 или се за тие штитеници што ние мора преку социјално да бидат згрижени кај нас.

Исто така како што напомена советникот Ржаникоски, имаме проблем со недостаток на вработување, по основ напуштање со самоиницијативно, последно во изминативе 3 месеци имаат напуштено две медицински лица, медицински сестри и една главна медицинска сестра, што некои позиции работни се неопходни за оваа установа како главната медицинска сестра, другите сите што се во годишниот план се по барање на пензионирање, по основ на пензионирање. Оваа установа иди до премногу мал персонал на вработени. Моментално опслужуваме 142 корисници во нашата установа и уште 100 корисници преку Центарот за социјална работа што идат што му доставуваме оброк за 71 денар што не е корегирано од претходната година сите знаеме дека набавките за намирници за оброков се поголеми. Толку.

**ДЕЈАН ПРОДАНОСКИ:**

Благодарам. Повелете со дополнително прашање.

**МЕТОДИЈА КОСТОСКИ:**

Само на кратко уште едно подпрашање. Дали имате податок колку од згрижените се од Општина Прилеп жители и колку се од други општини?

**ДЕЈАН ПРОДАНОСКИ:**

Благодарам. Повелете со одговор.

**БЛАГОЈЧЕ СТОЈАНОСКИ** **– Директор на ЈОУ Дом за стари лица “Киро Крстески-Платник”:**

Моментално околу 40 лица се од Прилеп, другите се други општини. Исто така, да напоменам блок дотациите претходниве години беа 16.000.000, лани во најранливата категорија со ковид пандемијата беа намалени од 16.000.000 на 13.000.000, лани на 13.500.000, годинава се 13.800.000. Намалени блок дотациите на 903 од буџетот. 100 од другите општини, 40. Значи 142 имаме. Значи тука се..таа бројка движи.

**ДЕЈАН ПРОДАНОСКИ:**

Во ред Ви благодарам. Дали некој друг се јавува за збор?

Бидејќи никој не се јавува за збор ги молам членовите на Советот да се изјаснат.

Кој е "ЗА" усвојување на Одлука за давање согласност на Годишниот план за вработување во 2023 ЈОУ Дом за стари лица “Киро Крстески -Платник” -Прилеп?

Дали е некој "ПРОТИВ"? "ВОЗДРЖАНИ"?

Констатирам дека со 16 гласови ЗА, 7 гласови ПРОТИВ, Одлуката е усвоена.

Кој е "ЗА" усвојување на Одлука за давање согласност на тримесечниот извештај за финансиското работење на ЈОУ Дом за стари лица “Киро Крстески -Платник” -Прилеп за период од 01.04.2022 година до 30.06.2022 година?

Дали е некој "ПРОТИВ"? "ВОЗДРЖАНИ"?

Констатирам дека со 15 гласови ЗА, 8 гласови ВОЗДРЖАНИ Одлуката е усвоено.

По **17тата** точка од дневниот ред

-Одлука за давање согласност на Годишниот план за вработување во 2023 година на ЈОУ Градска библиотека “Борка Талески” -Прилеп.

Пред да отворам претрес ја повикувам Претседателката на Комисија за финансирање и буџет г-ѓа Ирена Стерјовска- Локвенец да го поднеси извештајот по однос на ова точка.

Повелелете г-ѓо Стерјовска -Локвенец.

**ИРЕНА СТЕРЈОВСКА -ЛОКВЕНЕЦ:**

Комисијата за финансисрање и буџет на одржаната седница ја разгледа предлог одлуката за давање согласност на Годишниот план за вработување во 2023 година на ЈОУ Градска библиотека “Борка Талески” -Прилеп. На комисијата присуствуваше и директорката на оваа установа која што го елаборира Годишниот план за вработување и како Комисија предлагаме до Советот да ја усвои оваа предлог одлука, Годишен план за вработување.

Ви благодарам.

**ДЕЈАН ПРОДАНОСКИ:**

Ви благодарам. Отворам претрес по однос на оваа точка. Дали некој се јавува за збор? Повелете г-ѓо Ристеска.

**АНИТА РИСТЕСКА:**

Почитуван Претседател на Совет, почитувани колеги советници, почитувани гости, претставници на медиумите, иако не ги гледам. Јас би сакала да се обратам лично до директорката на ЈОУ Градска библиотека “Борка Талески” -Прилеп. Имено јас знам дека има испразнето работни места за кој се чека согласност од Министерството за култура, но исто така имаме формација дека Вие сте ангажирале три лица со договор на дело, меѓу кои и поранешниот директор на установата со која Вие раководите. Прашањето кон Вас ми е, по кој основ и со која согласност сте ги ангажирале тие лица?

Благодарам.

**ДЕЈАН ПРОДАНОСКИ:**

Ви благодарам. Повелете со одговор.

**МОНИКА ТАЛЕСКА -Директор на ЈОУ Градска библиотека “Борка Талески”:**

Добар ден на сите. Претседателе, советници, присутни, медиуми веќе нема. Благодарам многу за прашањето. Не се сеќавам кој од директорите кажал, ширењето на дезинформациите е опасна приказна. Не смее да се случува затоа е многу добро кога дирекно се обраќате со прашања. Во Градската библиотека Борка Талески во моментов работат 14 вработени и сите се вработени на неопределено време. Почнувајќи од 2019 година кога сум јас директор од септември до денес, по основ на пензионирање заминати се вкупно осум, пардон седум лица, в година ќе заминат тројца исто по основ на пензионирање. Што значи дека во установата десетмина имаме помалку, од овие 14, сега ќе бидат 11. Ниту едно лице не е вработено на определено. Ниту еден не е ангажиран. Ширењето на дезинформациите е, претпоставувам од редот на вработените, дека е ангажиран претходниот директор, но она што не е точно дека е ангажиран со пари. Колегата со кој што имаме исклучително добра соработка доаѓа во нашата установа и ми помага секогаш кога е потребно да изготвиме правен документ. Тоа се случува поточно последниве два месеца. Значи нашиот план по усвојување сега на проширувањето на буџетот кога Градската библиотека има 918.000 денари средства кои се вишок на финансиското работење од 2020 година. Со проширување на буџетот денеска тие средства ги добиваме, така да на ставката договорни услуги ќе имаме доволно средства да распишиме тендер за сметководствено благајнички и правни работи. Значи во рамки на тендер, доколку и колегата аплицира, ќе можеме да ги сервисираме тие обврски. Административниот оддел на Градската библиотека во моментов е сведен со само еден архивар. По систематизација имаме 50 работни места, но установата работи со 14. Проблемот е сериозен бидејќи Министерството за култура не дава согласност за вработување. Минатата година се вработени заедно со мене петмина. Тоа е се. Од лани вработен еден, до денеска нема ниту еден. Во меѓувреме се ослободени пет работни места, а в година ќе бидат уште три. Сериозен е кадровскиот проблем . И потребата за ангажирање на нови кадри е навистина неопходна во библиотеката. И можам да се обратам до сите Вас со многу чиста совест, бидејќи сум одговорен раководител, но вработен пред се во фирмата, без вработување во било која јавна установа невозможно е да функционираат установите. Значи точно е дека како советници секогаш треба да барате одговорност каде одат парите и за кого, но во овие институции мора да се вработуваат луѓе. Во Градската библиотека работат кадри кои што веќе се вработени преку 30години и се пензионирани. Доколку се спречи вработувањето во оваа установа, ние остануваме без стручен кадар. Ви кажувам административниот отсек работи со еден архивар. Толку. Нема пари, нема сметководител, нема благајник, нема лице за јавни набавки, нема за човечки ресурси. Значи тоа е навистина преголема одговорност за еден раководител. Бидејќи е возможно да знаете се и мора да се советувате. Имаме потпишано договор со благајник Виолета жената се вика, Димоска, сега овој месец јас го потпишав заради тоа што некој треба да исплаќа плата. Досегашниот тендер заврши во јули. Колегата кој работеше за нас, односно фирмата која работеше, работи за друга фирма. Во меѓувреме со договор во висина од 6.000 денари сметководствено благајнички услови, ако сметате дека е добро може да ме критикувате, јас мислам дека не. Вработувањето на благајник и сметководител е битно, како трошок на фирмата повеќе од сигурно 70.000 денари месечно, сметајте на годишно ниво, мислам дека навистина овде нема простор за критика. Но сепак секој има свое видување. Во секој случај Ви благодарам на прашањето.

Благодарам.

**ДЕЈАН ПРОДАНОСКИ:**

Ви благодарам за одговорот. Дали некој друг се јавува за збор по однос на ова прашање?

Бидејќи никој не се јавува за збор ги молам членовите на Советот да се изјаснат.

Кој е "ЗА" усвојување на Одлука за давање согласност на Годишниот план за вработување во 2023 ЈОУ Градска библиотека “Борка Талески” -Прилеп?

Дали е некој "ПРОТИВ"? Дали е некој "ВОЗДРЖАНИ"?

Констатирам дека со 16 гласови ЗА, 8 гласови ПРОТИВ, Одлуката е усвоена.

По **18та, 19та и 20та** точка од дневниот ред

-Одлука за давање согласност на Годишниот план за вработување во 2023 година на ЈОУДГ “Наша иднина” -Прилеп.

-Одлука за давање согласност на Одлуката за работа на воспитните групи со помал број на деца во ЈОУДГ “Наша иднина” -Прилеп, во група во други просторни услови во ООУ Круме Волнароски с. Беровци.

-Одлука за давање согласност на Одлуката за работа на воспитните групи со поголем број на деца во ЈОУДГ “Наша иднина” -Прилеп, во објектите “Бончејца”, “Мирче Ацев”, “Тризла”, “Гоце Делчев”, групи во други просторни услови во ООУ “Рампо Левката” и објект во состав на Работнички универзитет “Пере Тошев”.

Пред да отворам претрес ја повикувам Претседателката на Комисија за финансирање и буџет г-ѓа Ирена Стерјовска- Локвенец и Претседателот на Комисија за oпшествени дејности и заштита на правата на децата г-дин Кире Јоноски да ги поднесат извештаите по однос на овие точки.

Повелелете г-ѓо Стерјовска -Локвенец.

**ИРЕНА СТЕРЈОВСКА -ЛОКВЕНЕЦ:**

На Комисијата за финансирање и буџет имаше една точка од ЈОУДГ “Наша иднина” -Прилеп и тоа беше предлог одлуката за давање согласност на Годишниот план за вработување во 2023 година. Директорката на оваа ЈОУ беше присутна на комисијата, го елаборираше Годишниот план за 2023 година и ние како советници од Комисијата едногласно го усвоивме, а впрочем и предлагаме денес Советот да ја усвои оваа предлог одлука за Годишниот план за вработување за 2023 година на ЈОУДГ “Наша иднина” -Прилеп.

Благодарам.

**ДЕЈАН ПРОДАНОСКИ:**

Ви благодарам. Повелете г-дине Јоноски со вашиот извештај.

**КИРЕ ЈОНОСКИ:**

По однос на 17та и 19та точка, Комисијата за опшествени дејности и заштита на правата на децата во полн состав на одржаната седница ја усвои со 5 гласа ЗА двете точки. Предлагам да се усвојат двете.

**ДЕЈАН ПРОДАНОСКИ:**

Благодарам. Отворам претрес по однос на овие точки. Дали некој се јавува за збор?

Бидејќи никој не се јавува за збор ги молам членовите на Советот да се изјаснат.

Кој е "ЗА" усвојување на Одлука за давање согласност на Годишниот план за вработување во 2023 ЈОУДГ “Наша иднина” -Прилеп?

Дали е некој "ПРОТИВ"? Дали е некој "ВОЗДРЖАН"?

Констатирам дека со 15 гласови ЗА, 7 гласови ПРОТИВ и 1 глас ВОЗДРЖАН, Одлуката е усвоена.

Кој е "ЗА" усвојување на Одлука за давање согласност на Одлуката за работа на воспитните групи со помал број на деца во ЈОУДГ “Наша иднина” -Прилеп, во група во други просторни услови во ООУ “Круме Волнароски” с.Беровци?

Констатирам дека Одлуката е едногласно усвоена.

Кој е "ЗА" усвојување на Одлука за давање согласност на Одлуката за работа на воспитните групи со поголем број на деца во ЈОУДГ “Наша иднина” -Прилеп, во објектите “Бончејца”, “Мирче Ацев”, “Тризла”, “Гоце Делчев”, групи во други просторни услови во ООУ “Рампо Левката” и објект во состав на Работнички универзитет “Пере Тошев”?

Констатирам дека и оваа Одлуката е едногласно усвоена.

Ги замолувам кординаторите на советничките групи ако можат да пристапат до кај мене. Кратко.

Се договоривме со кординаториве заради тоа што веќе повеќе од 4 сати работиме, јас му се извинувам на директорите на основните училишта, но 5 минути пауза да направиме за кафе и ќе продолжиме после со работа.

**=ПАУЗА**

**ДЕЈАН ПРОДАНОСКИ:**

Да продолжиме со работа. По однос на точките.

По точките од **21та до 43тата** кои се однесуваат на годишните извештаи за работа и годишните програми за работа на основните училишта.

Пред да отворам претрес го повикувам Претседателот на Комисијата за опшествени дејности и заштита на правата на децата да го поднеси извештајот по однос на овие точки.

Повелете г-дине Јоноски.

**КИРЕ ЈОНОСКИ:**

Комисијата за опшествени дејности и заштита на правата на децата во полн состав одржа седница на ден 23.08. вторник, на која присуствуваа претставници од сите основни училишта во градот. При што беше одлучено, сите едногласно се изјаснивме по точките позитивно, освен за училиштата “Блаже Конески”, каде што има негативен извештај од Совет на родители и за училиштето “Добре Јованоски” каде што ... Од Училишен одбор...

**ДЕЈАН ПРОДАНОСКИ:**

..точките беа повлечени од дневен ред....

**КИРЕ ЈОНОСКИ:**

Основното училиште “Добре Јованоски” каде што беа повлечени точките од дневен ред. За сите други точки Комисијата едногласно гласаше позитивно.

**ДЕЈАН ПРОДАНОСКИ:**

Ви благодарам. Отворам претрес за сите овие точки од 21та до 43тата точка кој се однесуваат на Годишните извештаи и Годишните програми за работа на основните училишта. Отворам претрес. Дали некој се јавува за збор?  Повелете процедурално прво, па ќе ви дадам збор. Повелете г-дине Андреески процедурално.

**ДАРКО АНДРЕЕСКИ:**

Во оваа група на точки јас мислам дека треба да ја изземете точка 29, предлог одлука за давање, затоа што, за “Гоце Делчев” е тоа, и таа треба од Комисијата за финанасирање и буџет да поднесат извештај.

**ДЕЈАН ПРОДАНОСКИ:**

За измена на планот за...да, имате право. Не е повлечена. Добро, должиме уште еден извештај и Претседателката на Комисијата за финансирање и буџет дополнитело даде извештај за измената на Годишниот план за вработување на “Гоце Делчев” и продолжуваме во пакет да ги разгледуваме сите овие точки. Се извинувам. Ви благодарам за забелешката.

**ИРЕНА СТЕРЈОВСКА -ЛОКВЕНЕЦ:**

Комисијата за финанасирање и буџет на одржаната седница ја разгледа предлог -одлуката за давање согласност на Годишен план за измена на Годишниот план за вработување во 2023 година на ООУ “Гоце Делчев” -Прилеп. Предлагаме како Комисија, Советот да ја усвои оваа точка.

**ДЕЈАН ПРОДАНОСКИ:**

Ви благодарам. Прва се јави за збор г-ѓа Грашеска Илиеска. Повелете.

**МОНИКА ГРАШЕСКА ИЛИЕСКА:**

Јас имам прашање до директорката на ООУ “Блаже Конески”. Сакам да ни кажете што се случува со ООУ “Блаже Конески” по промената на локалната власт. Дали имавте инспекциски надзор, дали добивте согласност за вработување? Каква е соработката со Локалната самоуправа? Што се случува со Училишниот одбор? Зошто на минатата седница бевме сведок како бевте мета од страна на советниците од Вмро. И сакам да Ве прашам уште зошто не Ви е усвоена завршната сметка за 2021, односно дали добивте некакво образложение од Комисијата за финансиски прашања?

Благодарам.

**ДЕЈАН ПРОДАНОСКИ:**

Повелете со одговор. Претставник од ОУ “Блаже Конески”.

**АНГЕЛКА БАРАКОСКА – Директор на ООУ “Блаже Конески”:**

Добар ден на сите присутни советници, Вас како претседавач. Имавте многу прашања кои што ми ги поставивте и ќе одам редоследно. Мислам дека беше прво за годишниот извештај зошто не е усвоен. Ќе ги поврзам заедно годишниот извештај и финансискиот извештај кој што беше и едниот и другиот се неусвоени. За жал ние во образование како наставници кога некогаш на некој ученик му даваме негативна оцена, му даваме и насоки што треба да поправи. Овде за жал немаме никакви насоки, што треба ние конкретно да поправиме. За финансискиот извештај јас писмено се обратив до Комисијата за финансирање и до ден денес немам добиено никаков одговор. А додека за годишниот извештај за работата на училиштето за 2021 година исто така од училишниот одбор немаме до овој момент образложение зошто не се усвоивме. Со оглед на тоа дека Годишниот извештај, предлог Годишниот извештај, беше уредно доставен до Совет на родители до наставнички совет и до училишен одбор. Имаме позитивно мислење од наставничкиот совет, од Советот на родители, но од Училишниот одбор немаме, имаме неусвојување со еден глас ЗА и 3 гласа ВОЗДРЖАНИ, но немаме никакво образложение зошто не се усвои овој годишен извештај и зошто се порекнува целокупната работа на учулиштето во изминатава година. Токму поради тоа како наставнички совет пративме покана до училишниот одбор да присуствува на наредниов наставнички совет и да образложи кои се причините поради кои ја негира целокупната работа на нашето училиште во изминатиов период. И покрај тоа што училиштето во овој период во 2021/2022 година покажа исклучително добри резултати, јас морам да се надополнам во минатото излагање на советникот Александар, во кој што спомна дека само три училишта од средно образование овде во градот се со завршени проекти или течат проекти преку Министерство за образование и наука. Да надополнам дека и нашето училиште “Блаже Конески” е во моментов при крај проектот кој што го финансира Министерството за образование и наука во вкупна вредност некаде околу 200.000 евра. Значи реконструкција на подови, на фасада, на осветлување, комплетно опремување на кабинет по природни науки и други работи кои што се поврзани со тоа. Ова е во делот на финансиската, на завршната финансиска сметка како и за извештајот.

Е сега ние тука имаме делот кој што е поврзан со неусвојување на завршната сметка. Значи веќе втор пат стасува до Училишен одбор, иницијатива од Градоначалникот по член 117 да постапи значи училишниот одбор постапка, тоа е според Законот за основно образование, постапка за разрешување на директорот поради неусвојување на завршни сметки. Доколку е тоа така, значи еве јас со секоја почит кон Градоначалникот како личност, не знам зошто го инволвира повторно Училишниот одбор, да си негира нешто кое што веќе го усвоил на кој што нема никакви забелешки, сметководствената служба во општината, нема никакви забелешки управата за јавни приходи, централен регистар, училишниот одбор, наставничкиот совет, советот на родители, повторно сега да оди на разгледување и да си го порекнува она кое што го донесле како заклучок во месец март. Првата постапка за разрешување на директорот по основ на неусвојување на завршна сметка, значи беше неуспешен обид, еве сега веќе од понеделник се почнува повторно со постапка за разрешување на директорот, точно заради неусвојување на завршна сметка без никакво образложение.

Што се случува со училиштето после промената на локалната власт. Значи ако ги редам хронолошки настаните, почнувајќи некаде од ноември, прво почнавме со ad hoc финансова ревизија која што одненадеш се повлече, значи не свикаа во општина да разговараме каде што ни доставија известување дека се повлекуваат и ја стопираат таа ad hoc финансова ревизија. За одма после тоа да имаме вондредни инспекциски надзор од градежни инспектори кои што констатирале дека има некакви недозволени градежни активности кои што исто така заврши со извештај дека нема никакви пропусти од страна на субјектот на надзорот. После тоа имавме вонреден инспекциски надзор, просветен, каде што имавме некои проблеми со промена на записници со барање, значи пречекорување на овластувања, за да заврши повторно онака како што заврши дека нема никакви прекршоци од страна на субјектот на надзорот. За потоа да се почни, значи делување преку училишниот одбор со внесување на членот во училишен одбор, претставник од Локалната самоуправа, каде што оддеднаш си почнаа постапките за иницијативи за разрешување на директорот, точно по основ на неусвојување на завршна сметка. Сето тоа рефлектира, таквото делување на училишниот одбор, деструктивно делување на училишниот одбор кон работата на училиштето, не како мене, кон мене како директор, туку општо во климата во училиштето, делува со негативни реперкусии, негативни да речам влијанија во самиот наставнички колегиум општо во вработените во училиштето. Значи се гледа дека имаме разединетост, веќе почнува да настанува разединост. Значи ова се....

**ДЕЈАН ПРОДАНОСКИ:**

Ве молам да завршите. Времето веќе измина, подолго од минута и пол....

**АНГЕЛКА БАРАКОСКА –Директор на ООУ “Блаже Конески”:**

Се извувам уште минута и завршувам . Она што го прави училишниот одбор во моментов значи со училиштето, поточно оди со целосно блокирање на работата на училиштето.

Што се однесува до согласностите кои што ме прашавте, значи ние уредно ги доставивме во Општина Прилеп, на 15 јуни за да можат да се достават сите тие табеларни прегледи до Министерството за образование и наука. На 27 јуни јас добив известување од МОН дека ние немаме доставено табеларни прегледи кои што треба, врз основа на кои се изработуваат согласностите. Укажано беше на тоа дека ги имаме уредно доставено, зошто не се пуштени, ние не можиме да делуваме на општината од наша страна беше пријавено до Државен просветен инспекторат, беше извршен вонреден инспекциски надзор, констатира дека од наша страна како училиште немаме прекршоци, дека конкретно се обраќаат до општината. Што, како, зошто , немам никаков увид во тој дел. Бидејќи времето е кратко, а имаме многу да зборуваме, јас се извинувам толку можам...

**ДЕЈАН ПРОДАНОСКИ:**

Ви благодарам. Дали некој друг се јавува за збор по однос на овие точки? Повелете г-ѓо Ристеска.

**АНИТА РИСТЕСКА:**

Јас би се осврнала на Годишниот извештај за работа на ОУ “Климент Охридски”. Сакам да ги поздравам проектите кои што ги направил директорот во оваа измината година. Меѓутоа едно што не можам да согласам, а стои во извештајот како проект е сензорната соба која што е во посебните паралелки. Знаете и Вие јас бев дел од тој колектив, таа сензорна соба е пред 10 години направена и не знам зошто Вие како проект ја пишувате дека е сега во оваа учебна година, значи 21/22.

Благодарам. Толку.

**ДЕЈАН ПРОДАНОСКИ:**

Благодарам. Повелете со одговор, претставник од ОУ “Климент Охридски”.

**АХИЛ ЈАКОВ – Директор на ООУ “Климент Охридски”:**

Почитуван Претседател, почитувани советници, директори гости. Поточно се сеќавам колку време сте заминати од работа, но најверојатно Вие не се сеќавате дека за првиот мој мандат јас ја направив таа сензорна соба. Не...не се сеќавате. Со лично обезбедени мои средства.

**ДЕЈАН ПРОДАНОСКИ:**

Ве молам од место да не дофрлате.

**АХИЛ ЈАКОВ – Директор на ООУ “Климент Охридски”:**

Не. Не, можите да видите на моето работење на 2017година дека јас ги обезбедив лично 270.000 денари, но од тогаш овие 4 години таа се руинира. И сега повторно ја вратив во програмата таа сензорна соба, можете и да проверите ова што го кажувам. Со лично средства исто, јас точно знам дека не се сеќавате. Г-ѓо советник јас знам кога сте заминати Вие и ме чуди ова...со ваков став што ме напаѓате. Точно знаете дека јас од првиот мандат ја направив. Да, Дарко имаше, поранешниот директор имаше побарано ...само не ги доби. Јас ги добив. Можете , се ваши колешки и стварно сум изненаден. Стварно сум изненден како колеги. Два пати ја реконструирам таа сензорна соба. Еднаш пред 5 години на првиот мој мандат и еднаш сега комплетно, значи сега ја средувам одново. Бидејќи за жал вашите директори што беа пред мене воопшто не ја направија како што треба. Уствари ја заборавија со времето. Ова проверете го и баш би сакал да се видиме, да потврдиме.

**ДЕЈАН ПРОДАНОСКИ:**

Ве молам ај од место да нема ќе побарате реплика ко ќе заврши. Ви благодарам. Повелете со реплика, да нема од место.

**АНИТА РИСТЕСКА:**

Пошто како дел од тогашниот колектив јас бев повикина од поранешниот директор во отворањето на сензорната соба и тоа го знам сигурно пошто заедно со директорот Дарко. Тоа можам да Ви гарантирам.

**ДЕЈАН ПРОДАНОСКИ:**

Ве молам уште ова контра реплика и да завршиме овде околу дебатата.

**АХИЛ ЈАКОВ – Директор на ООУ “Климент Охридски”:**

Почитуван советник, почитуван бивш мој колега, се чудам дека ова што го кажавте не е вистина. Јас имам фејсбук профил од 2009година. Слободно проверете 2017та година ќе видите дека се отвори сензорната соба со лично мои барања до Локална самоуправа со тогашниот градоначалник Марјан Ристески. Ме чуди ова што го кажувате, дека ова е тотална невистина. Дури ми е дегутантно да го зборувам ова. Јас ги обезбедив тие пари и не знам уствари воопшто што се спречкуваме за ова. Сензорната соба е повторно отворена и во функција. Моментално имаме обука на наставници, сме во тек на обука на наставници што треба да конкурират за сензорната соба. Вие повеќе ги знаете тие работи и е сега во функција. И стварно ми е чудно што ова го кажувате дека Вие сте биле на отворањето. Не, јас Ве поканив на отворањето. Имате два, три пати дојдено. Јас Ве поканив. Се извинувам пред сите Вас ова што го тврдиме, баш ми е, се гордеам со тоа што ја прикажавте сензорната соба, и се гордеам со тоа што два пати ја отворивме сензорната соба.

Благодарам.

**ДЕЈАН ПРОДАНОСКИ:**

Благодарам. Да нема од место дофрлање. Дали некој друг се јавува за збор по однос на овие точки?

Бидејќи никој не се јавува за збор ги молам членовите на Советот да се изјаснат.

Кој е "ЗА" усвојување на Одлука за усвојување на Годишен извештај за работата на ООУ “Кочо Рацин” -Прилеп за учебната 2021/2022 година?

Дали е некој "ПРОТИВ"? "ВОЗДРЖАНИ"?

Констатирам дека со 14 гласови ЗА, 8 гласови ВОЗДРЖАН, Одлуката е усвоена.

Кој е "ЗА" усвојување на Одлука за усвојување на Годишната програма за работа на ООУ “Кочо Рацин” -Прилеп за учебната 2022/2023 година?

Дали е некој "ПРОТИВ"? "ВОЗДРЖАНИ"?

Констатирам дека со 14 гласови ЗА, 8 гласови ВОЗДРЖАН, Одлуката е усвоена.

Кој е "ЗА" усвојување на Одлука за усвојување на Годишен извештај за работата на ООУ “Кире Гаврилоски-Јане” -Прилеп за учебната 2021/2022 година?

Дали е некој "ПРОТИВ"? "ВОЗДРЖАНИ"?

Констатирам дека со 14 гласови ЗА, 8 гласови ВОЗДРЖАН, Одлуката е усвоена.

Кој е "ЗА" усвојување на Одлука за усвојување на Годишната програма за работа на ООУ “Кире Гаврилоски- Јане” -Прилеп за учебната 2022/2023 година?

Дали е некој "ПРОТИВ"? "ВОЗДРЖАН"?

Констатирам дека со 14 гласови ЗА, 8 гласови ВОЗДРЖАН, Одлуката е усвоена.

Кој е "ЗА" усвојување на Одлука за усвојување на Годишен извештај за работата на ООУ “Климент Охридски” -Прилеп за учебната 2021/2022 година?

Дали е некој "ПРОТИВ"? "ВОЗДРЖАНИ"?

Констатирам дека со 16 гласови ЗА, 7 гласови ВОЗДРЖАН, Одлуката е усвоена.

Кој е "ЗА" усвојување на Одлука за усвојување на Годишната програма за работа на ООУ “Климент Охридски” -Прилеп за учебната 2022/2023 година?

Дали е некој "ПРОТИВ"? "ВОЗДРЖАН"?

Констатирам дека со 15 гласови ЗА, 8 гласови ВОЗДРЖАН, Одлуката е усвоена.

Кој е "ЗА" усвојување на Одлука за усвојување на Годишен извештај за работата на ООУ “Гоце Делчев” -Прилеп за учебната 2021/2022 година?

Дали е некој "ПРОТИВ"? "ВОЗДРЖАНИ"?

Констатирам дека со 15 гласови ЗА, 8 гласови ВОЗДРЖАН, Одлуката е усвоена.

Кој е "ЗА" усвојување на Одлука за усвојување на Годишната програма за работа на ООУ “Гоце Делчев” -Прилеп за учебната 2022/2023 година?

Дали е некој "ПРОТИВ"? "ВОЗДРЖАН"?

Констатирам дека со 16 гласови ЗА, 7 гласови ВОЗДРЖАН, Одлуката е усвоена.

Кој е "ЗА" усвојување на Одлука за давање на согласност на Годишен план за измена на Годишниот план за вработување во 2023 година на ООУ “Гоце Делчев” -Прилеп?

Дали е некој "ПРОТИВ"? "ВОЗДРЖАНИ"?

Констатирам дека со 15 гласови ЗА, 8 гласови ВОЗДРЖАН, Одлуката е усвоена.

Кој е "ЗА" усвојување на Одлука за усвојување на Годишната програма за работа на ООУ “Блаже Конески” -Прилеп за учебната 2022/2023 година?

Дали е некој "ПРОТИВ"? "ВОЗДРЖАН"?

Констатирам дека со 23 гласови ЗА, 1 глас ПРОТИВ, Одлуката е усвоена.

Кој е "ЗА" усвојување на Одлука за усвојување на Годишната програма за работа на ООУ “Добре Јованоски” -Прилеп за учебната 2022/2023 година?

Дали е некој "ПРОТИВ"? "ВОЗДРЖАНИ"?

Констатирам дека со 15 гласови ЗА, 8 гласови ВОЗДРЖАН, Одлуката е усвоена.

Кој е "ЗА" усвојување на Одлука за усвојување на Годишен извештај за работата на ООУ “Рампо Левката” -Прилеп за учебната 2021/2022 година?

Дали е некој "ПРОТИВ"? "ВОЗДРЖАНИ"?

Констатирам дека со 15 гласови ЗА, 8 гласови ВОЗДРЖАН, Одлуката е усвоена.

Кој е "ЗА" усвојување на Одлука за усвојување на Годишната програма за работа на ООУ “Рампо Левката” -Прилеп за учебната 2022/2023 година?

Дали е некој "ПРОТИВ"? "ВОЗДРЖАНИ"?

Констатирам дека со 15 гласови ЗА, 8 гласови ВОЗДРЖАН, Одлуката е усвоена.

Кој е "ЗА" усвојување на Одлука за усвојување на Годишен извештај за работата на ООМУ “Ордан Михајлоски -Оцка” -Прилеп за учебната 2021/2022 година?

Дали е некој "ПРОТИВ"? "ВОЗДРЖАНИ"?

Констатирам дека со 14 гласови ЗА, 8 гласови ВОЗДРЖАН, Одлуката е усвоена.

Кој е "ЗА" усвојување на Одлука за усвојување на Годишната програма за работа на ООМУ “Ордан Михајлоски -Оцка” -Прилеп за учебната 2022/2023 година?

Дали е некој "ПРОТИВ"? "ВОЗДРЖАНИ"?

Констатирам дека со 14 гласови ЗА, 8 гласови ВОЗДРЖАН, Одлуката е усвоена.

Кој е "ЗА" усвојување на Одлука за усвојување на Годишен извештај за работата на ООУ “Круме Волнароски” с. Тополчани -Прилеп за учебната 2021/2022 година?

Дали е некој "ПРОТИВ"? "ВОЗДРЖАНИ"?

Констатирам дека со 15 гласови ЗА, 8 гласови ВОЗДРЖАН, Одлуката е усвоена.

Кој е "ЗА" усвојување на Одлука за усвојување на Годишната програма за работа на ООУ “Круме Волнароски” с. Тополчани -Прилеп за учебната 2022/2023 година?

Дали е некој "ПРОТИВ"? "ВОЗДРЖАНИ"?

Констатирам дека со 15 гласови ЗА, 8 гласови ВОЗДРЖАН, Одлуката е усвоена.

Кој е "ЗА" усвојување на Одлука за усвојување на Годишен извештај за работата на ООУ “Страшо Пинџур” с. Мало Коњари -Прилеп за учебната 2021/2022 година?

Дали е некој "ПРОТИВ"? "ВОЗДРЖАНИ"?

Констатирам дека со 15 гласови ЗА, 8 гласови ВОЗДРЖАН, Одлуката е усвоена.

Кој е "ЗА" усвојување на Одлука за усвојување на Годишната програма за работа на ООУ “Страшо Пинџур” с. Мало Коњари -Прилеп за учебната 2022/2023 година?

Дали е некој "ПРОТИВ"? "ВОЗДРЖАНИ"?

Констатирам дека со 15 гласови ЗА, 8 гласови ВОЗДРЖАН, Одлуката е усвоена.

Кој е "ЗА" усвојување на Одлука за усвојување на Годишен извештај за работата на ООУ “Кирил и Методиј” с. Канатларци -Прилеп за учебната 2021/2022 година?

Дали е некој "ПРОТИВ"? "ВОЗДРЖАНИ"?

Констатирам дека со 16 гласови ЗА, 7 гласови ВОЗДРЖАН, Одлуката е усвоена.

Кој е "ЗА" усвојување на Одлука за усвојување на Годишната програма за работа на ООУ “Кирил и Методиј” с. Канатларци -Прилеп за учебната 2022/2023 година?

Дали е некој "ПРОТИВ"? "ВОЗДРЖАНИ"?

Констатирам дека со 16 гласови ЗА, 7 гласови ВОЗДРЖАН, Одлуката е усвоена.

По **44та** точка од дневниот ред

-Одлука за давање согласност за формирање на паралелки со помал број на ученици во I (прва) година во учебната 2022/2023 година во средните училишта

Пред да отворам претрес Претседателот на Комисијата за опшествени дејности и заштита на правата на децата, го повикувам да го поднеси извештајот по однос на оваа точка.

Повелете г-дине Јоноски.

**КИРЕ ЈОНОСКИ:**

Во однос на предлог одлуката за давање согласност за формирање на паралелки со помал број за ученици од прва година во учебната 2022/2023 година во средните училишта, членовите на Комисијата едногласно се изјаснија, позитивно гласаа за оваа точка.

**ДЕЈАН ПРОДАНОСКИ:**

Ви благодарам за извештајот. Дали некој се јавува за збор по однос на оваа точка?

Бидејќи никој не се јавува за збор ги молам членовите на Советот да се изјаснат.

Кој е "ЗА" усвојување на Одлука за давање на согласност за формирање на паралелки со помал број на ученици во I прва година во учебната 2022/2023 година во средните училишта?

Дали е некој "ПРОТИВ"? "ВОЗДРЖАН"?

Констатирам дека со 23 гласови ЗА, 1 глас ВОЗДРЖАН, Одлуката е усвоена.

Со оглед на тоа дека дневниот ред е исцрпен констатирам дека седницата е завршена. Ви благодарам за присуството.

Седницата заврши во 17,20 часот.

Број 09-2779/1 ПРЕТСЕДАТЕЛ

26.08.2022 година на Советот на Општина Прилеп

П р и л е п Дејан Проданоски

СТЕНОГРАФ

Соња Мирческа